title: Heinz Rühmann

text: Rühmann yritti sopeutua natsi-Saksan kulttuuripolitiikkaan, ja myöhemmin on väitetty, että hän ystävystyi joidenkin kansallissosialistien johtohenkilöiden kanssa. Sodan aikana hän teki muun muassa propagandaelokuvan "Quax, kaikkien aikojen lentäjä" ja komedian "Aikamiestä lapsettaa", joka oli yksi elokuvista, joita tehtiin kotirintaman rauhoittamiseksi.


title: Heinz Rühmann

text: Sodan jälkeen Rühmann johti omaa teatterikiertuettansa Neuvostoliiton hallinnoimalla Saksan alueella. Hän perusti vuonna 1947 Alf Teichsin kanssa Comedia-tuotantoyhtiön, joka meni konkurssiin jo vuonna 1952. Rühmannin seuraavia suosittuja elokuvia olivat "Köpenickin kapteeni", "Ilveilijäin kuningas" ja "Der Pauker". "Köpenickin kapteenista" hän voitti Deutscher Filmpreisin ja vuonna 1957 hän sai Saksan elokuvakriitikoiden palkinnon.


title: Heinz Rühmann

text: Rühmann teki 1960-luvulla muutaman Hollywood-elokuvan "Narrilaiva". Hän vetäytyi elokuvauraltaan vuoden 1977 elokuvan "Gefundenes Fressen" jälkeen. Tämän jälkeen hän teki enää televisiotuotantoja. Rühmann esiintyi 1980-luvulla käytännössä enää televisiovisailuissa, gaalatilaisuuksissa ja jouluohjelmissa. Hän näytteli kuitenkin vielä 1993 Wim Wendersin elokuvassa "In weiter Ferne, so nah!". Rühmann kuoli 92-vuotiaana vuonna 1994.


Lunar Atmosphere and Dust Environment Explorer (lyhenne LADEE) oli NASAn miehittämätön avaruusluotain, joka tutki Kuun kaasukehää, pinnanläheisiä olosuhteita ja kuupölyä. Luotain laukaistiin matkaan 8. syyskuuta 2013 Minotaur V -kantoraketilla, ja Kuun kiertoradalle se saapui 6. lokakuuta. Varsinainen tutkimusvaihe kesti marraskuulta seuraavan vuoden maaliskuulle. 17. huhtikuuta 2014 (PDT) luotain törmäsi suunnitellusti Kuun pintaan.


title: Lunar Atmosphere and Dust Environment Explorer

text: Luotaimen ja Maassa sijainneen lennonjohdon välisessä tietoliikenteessä käytettiin radiolinkin sijaan laseryhteyttä.


title: Bernard Dietz

text: Bernard Dietz (s. 22. maaliskuuta 1948 Hamm Länsi-Saksa) on entinen saksalainen jalkapalloilija ja nykyinen jalkapallovalmentaja. Hän oli aktiiviuransa ajan pelipaikaltaan puolustaja.


title: Bernard Dietz

text: Jalkapallon pelaamisen Dietz aloitti SV Bockum-Hövelin riveissä. Hän edusti seuraa vain juniorivuosinaan, eikä päässyt mukaan seuran edustusjoukkueen miehistöön. Aikuisten tasolla Dietz pelasi vuodet 1970–1987 MSV Duisburgin (396 ottelua, 70 maalia) ja FC Schalke 04:n (135 ottelua, 8 maalia) riveissä.


title: Bernard Dietz

text: Maajoukkuetasolla Dietz edusti Länsi-Saksan jalkapallomaajoukkuetta vuosien 1974–1981 aikana kaikkiaan 53 ottelussa. Hän oli mukana myös maan edustusmiehistössä vuosien 1976 ja 1980 EM-kilpailuissa sekä vuoden 1978 MM-kilpailuissa.


title: Bernard Dietz

text: Valmentajana Dietz on toiminut vuodesta 1987 lähtien. Tänä aikana hän on valmentanut ASC Schöppingeniä (vuodet 1987–1992), SC Verliä (vuodet 1992–1994), VfL Bochumia (vuodet 1994–2001), MSV Duisburgia (vuodet 2002–2006) ja Rot Weiss Ahlenia (vuodesta 2006 lähtien).


title: Kivipaarina

text: Kivipaarina oli kylä Viipurin läänin Pyhäjärvellä, Karjalankannaksella. Kylä sijaitsi Pyhäjärven länsirannalla. Sen kaakkoispuolella sijaitsi Jaaman kylä, lounaispuolella Kiimajärven kylä, luoteispuolella Montruan kylä ja aivan vieressä, pohjoispuolella pieni Suhapaarinan kylä.


title: Kivipaarina

text: Asutus Kivipaarinassa ja viereisessä Suhapaarinassa, jotka ajoittain luettiin samaksi kyläksi, on vanhaa. J.V. Ronimuksen toimittamaan Vatjan viidenneksen verokirjaan vuodelta 1500 on merkitty kaksi Pa(a)rinan kylää, joissa talonpoikina ovat Vasjko Grihnov ja Jefko Nefedov. Näistä toinen on Ronimuksen mukaan merkitty erehdyksessä sijaitsevaksi Suvannonjärven rannalla.


title: Kivipaarina

text: Kylät elivät 1800–1900-luvuilla etupäässä maanviljelyksestä ja karjanhoidosta, kalastus oli tärkeä sivuelinkeino. Vuonna 1925 kylässä oli kaikkiaan 13 tilaa. Neljä vuotta myöhemmin tehdyssä maatalouslaskennassa kylässä oli kaikkiaan 55,48 hehtaaria peltoa, 22,34 ha niittyä ja 153,25 ha metsää, kokonaispinta-alan ollessa 233,90 hehtaaria. Paarinoiden kylän rantamaisemiin olivat rakentaneet kesähuvilat nimismies Fabritius ja kauppias Taivalantti. Ennen talvisotaa kylässä asui yhteensä 91 vakituista asukasta.


title: Pertti Kilkki

text: Pertti Ilmari Kilkki (s. 8. lokakuuta 1932 Mikkeli) on suomalainen eversti ja sotakirjailija.


title: Pertti Kilkki

text: Kilkki kävi kadettikoulun vuosina 1954–1956. Hän palveli kouluttajana vuosina 1956–1957 Hämeen ratsujääkäripataljoonassa ja 1957–1961 Reserviupseerikoulussa. Hän palveli Karjalan prikaatissa komppanianpäällikkönä 1962–1963 ja toimistoupseerina ja -päällikkönä sotahistorianlaitoksella 1965–1973. Kilkki oli Karjalan jääkäripataljoonan komentaja 1973–1977 ja Kaakkois-Suomen sotilasläänin esikunnan osastopäällikkönä 1977–1979. Hän toimi Karjalan Prikaatin komentajana 1980–1983.


title: Pertti Kilkki

text: Kilkki on kirjoittanut useita sotahistoriallisia tutkimuksia. Hän sai Suomen kulttuurirahaston apurahan vuonna 1978 ja 1983.


title: Pertti Kilkki

text: Ylennykset: vänrikki 1954, luutnantti 1957, yliluutnantti 1959, kapteeni 1963, majuri 1968, everstiluutnantti 1973, eversti 1980.


title: Sauli Häkkinen

text: Sauli Häkkinen (31. tammikuuta 1921 Lappee – 13. joulukuuta 2006 Espoo) oli suomalainen psykologi. Hän oli Teknillisen korkeakoulun työpsykologian ja työnjohto-opin professori 1971–1984. Hän tutki liikenneonnettomuuksiin vaikuttavia psykologisia tekijöitä ja tapaturma-alttiutta.


title: Sauli Häkkinen

text: Häkkinen valmistui diplomi-insinööriksi Teknillisestä korkeakoulusta ja psykologiksi Helsingin yliopistosta. Vuosina 1951–1970 hän toimi Työterveyslaitoksella ja johti sivutoimisesti Taljan, myöhemmin Liikenneturvan, tutkimusosastoa.


title: Sauli Häkkinen

text: Häkkisen liikenteessä tapahtuvaa havainnointia koskevien tutkimustulosten perusteella Suomessa otettiin 1970-luvulla käyttöön yleiset nopeusrajoitukset, tosin viiveellä, sillä vastustus oli joillakin tahoilla hyvin voimakasta. Taitavana tieteen popularisoijana Häkkinen sai tiedonjulkistamispalkinnon 1982.


title: Sauli Häkkinen

text: Erityisistä tieteellisistä ansioistaan Sauli Häkkiselle myönnettiin Human Factors Societyn Fellow-arvo.


title: Vilho Tervasmäki

text: Vilho Olavi Tervasmäki (11. heinäkuuta 1915 Metsämaa – 15. heinäkuuta 2010 Kaunialan sotavammasairaala) oli suomalainen yleisesikuntaeversti, valtiotieteen tohtori ja sotahistorioitsija.


title: Vilho Tervasmäki

text: Tervasmäen vanhemmat olivat maanviljelijä Oskari Anselmi Tervasmäki ja Lyydia Aleksandra Ali-Jaukkari.


title: Vilho Tervasmäki

text: Tervasmäki toimi 1930-luvun lopulla suojeluskunnan kenttäkouluttajana. Hän oli talvisodassa jalkaväen kiväärijoukkueen johtajana Karjalankannaksella ja jatkosodan aikana hän toimi komppanian päällikkönä ja rykmentin adjutanttina. Tervasmäki suoritti aktiiviupseerin tutkinnon vuonna 1941 alkaneella kadettikurssilla. Hän haavoittui molemmissa sodissa ja oli sotainvalidi.


title: Vilho Tervasmäki

text: Sotien jälkeen Tervasmäki palveli upseerina puolustusvoimissa ja suoritti 1951 Sotakorkeakoulun. Hän toimi sitten Sotahistorian toimiston ja Pääesikunnan tiedotusosaston päällikkönä sekä Etelä-Uudenmaan sotilaspiirin päällikkönä. Viimeksi Tervasmäki toimi Sotatieteen laitoksen johtajana 1970–1975 aina eläkkeelle jäämiseensä saakka 1975.


title: Vilho Tervasmäki

text: Tervasmäki suoritti ylioppilastutkinnon 1944 ja hän valmistui filosofian kandidaatiksi 1954, filosofian maisteriksi 1955 ja valtiotieteen lisensiaatiksi 1962. Hän väitteli valtiotieteen tohtoriksi 1964 ja hän sai professorin arvon 1986. Tervasmäki toimi Upseeriliiton, Jalkaväen säätiön sekä Sotatieteellisen seuran neuvottelukunnan puheenjohtajana.


title: Vilho Tervasmäki

text: Tervasmäki kutsuttiin Kadettikunnan kunniajäseneksi 28.11.1975.


title: Vilho Tervasmäki

text: Tervasmäki oli asiantuntijana Markku Onttosen toimittamassa ja Mainostelevision tuottamassa televisiosarjassa "Tuntematon talvisota" syksyllä 1989.


title: Klaus Häkkänen

text: Klaus Oskar Olavi Häkkänen (31. lokakuuta 1905 Hamina – 8. lokakuuta 1983) oli suomalainen juristi, hallintomies ja varatuomari.


title: Klaus Häkkänen

text: Klaus Häkkänen suoritti ylemmän oikeustutkinnon vuonna 1931 ja sai varatuomarin arvon vuonna 1934. Hän oli vuodesta 1931 kulkulaitosten ja yleisten töiden ministeriön (1970 Liikenneministeriö) palveluksessa: notaarina vuosina 1931–1934, ylimääräisenä esittelijänä vuosina 1934–1938, nuorempana hallitussihteerinä vuosina 1938–1941, vanhempana hallitussihteerinä 1941–1945, hallitusneuvoksena 1945–1953 ja kansliapäällikkönä 1953–1972.


title: Klaus Häkkänen

text: Klaus Häkkänen toimi Tapaturmantorjunta ry:n liikennejaoksen Taljan (Liikenneturvan edeltäjä) neuvottelukunnan varapuheenjohtajana vuosina 1946–1965 ja puheenjohtajana vuosina 1965–1966 sekä Liikenneturvan hallituksen jäsenenä vuosina 1971–1973.


title: Matti Häkkänen

text: Matti Klaus Juhani Häkkänen (s. 21. heinäkuuta 1936) on suomalainen diplomaatti. Hän on koulutukseltaan lainopin kandidaatti (1960).


title: Matti Häkkänen

text: Hän on ollut suurlähettiläänä Bukarestissa 1976–1980, alivaltiosihteerinä 1980–1983 sekä suurlähettiläänä Haagissa ja Dublinissa 1983–1987, Buenos Airesissa ja Santiagossa 1987–1988, Pariisissa 1988–1993, Roomassa 1993–1997 ja Lissabonissa 1997–2001.


title: Matti Häkkänen

text: Hänen isänsä on kansliapäällikkö Klaus Häkkänen.


title: TAM (panssarivaunu)

text: TAM ("Tanque Argentino Mediano, suomeksi: "keskiraskas argentiinalainen panssarivaunu"") on argentiinalainen taistelupanssarivaunutyyppi. Se on 30 500 kg:n painoisena, jonkin verran toisia vastaavia verrattavia vaunuja keveämpi ja heikommin panssaroitu. Kehitystyölle tuli tarvetta 1970-luvun alussa, kun Argentiinan M4 Shermanit alkoivat ikääntyä, ja niiden huoltotyöt kävivät vaikeammaksi hoitaa. Argentiina kääntyi länsisaksalaisen Thyssen-Henschel -yhtiön puoleen, jotta tämä aloittaisi kehitystyön, johon otti osaa myöskin itävaltalainen Steyr. Tuotanto alkoi 1970-luvun lopulla Buenos Airesiin siirrettynä. Tämä vaunutyyppi ei ehtinyt valmistumaan riittävän ajoissa, vaikuttaakseen merkitsevästi Falklandin sotaan


title: TAM (panssarivaunu)

text: Vaunun koneistona on turboahdettu V6-dieselmoottori. Se antaa 720 hevosvoiman eli 537 kW:n tehon. TAM:n enimmäinen tienopeus on 75 km/h. Aseistuksena on 105 mm kanuuna sekä 2x 7,62 mm konekiväärejä. Näistä yksi ampuu tykinsuuntaisesti ja toinen on ilmatorjuntaa varten.


title: Leon Draisaitl

text: Leon Draisaitl (s. 27. lokakuuta 1995 Köln, Saksa) on saksalainen jääkiekkoilija, pelipaikaltaan vasen laitahyökkääjä. Hän pelaa NHL-joukkue Edmonton Oilersin organisaatiossa. Seura varasi hänet koko NHL:n varaustilaisuuden kolmantena pelaajana ja kaikkien aikojen pienimmällä numerolla varattuna saksalaispelaajana vuonna . Draisaitlin vahvuuksiin kuuluu pelintekeminen, koko, kiekonsuojaaminen, pelisilmä ja kädet. Hänellä on kuitenkin kehitettävää luistelussa, fysiikassa ja hän turhautuu ajoittain.


title: Leon Draisaitl

text: Draisaitl on Kölner EC:n kasvatti. Hän siirtyi 13-vuotiaana Mannheimer EHC:hen kaudeksi 2009–2010, jolloin Draitsaitl sijoittui tehoilla 48+55=103 Schüler-BL:n pistepörssissä viidenneksi. Kaudella 2010–2011 hän teki 29 runkosarjaotteluun hurjat tehot 97+95=192, joilla Draitsaitl voitti ylivoimaisesti sarjan maalipörssin ja sijoittui pistepörssissä toiseksi edellään vain joukkuetoveri Dominik Kahun. Hän voitti kauden päätteeksi Schüler-BL:n mestaruuden. Kaudella 2011–2012 Draisaitl sijoittui tehoilla 21+35=56 Deutsche Nachwuchsligan pistepörssin toiselle sijalle edellään jälleen vain Kahun. Hän voitti kauden päätteeksi DNL:n mestaruuden ja valittiin sarjan vuoden pelaajaksi.


title: Leon Draisaitl

text: WHL-joukkue Prince Albert Raiders varasi Draisaitlin koko toisena pelaajana kesällä 2012, jolloin häntä ennen varattiin vain Ivan Barbašev. Draitsaitl siirtyi joukkueeseen kaudeksi 2012–2013, jolloin hän oli Raidersin toiseksi paras pistemies Mark McNeillin jälkeen tehoilla 21+37=58. Draisaitl voitti myös joukkueen sisäisen tehotilaston lukemalla +22. Kaudella 2013–2014 hän jakoi tehoilla 38+67=105 koko WHL:n pistepörssin neljännen sijan Kootenay Icen Sam Reinhartin kanssa. Draisaitl valittiin kauden päätteeksi liigan itäisen konferenssin ensimmäiseen tähdistökentälliseen.


title: Leon Draisaitl

text: Edmonton Oilers varasi Draisaitlin koko NHL:n varaustilaisuuden kolmentena pelaajana ja ensimmäisenä eurooppalaisena kesällä . Hänestä tuli kaikkien aikojen pienimmällä numerolla NHL:ään varattu saksalaispelaaja. Saman vuoden elokuussa Draisaitl teki kolmivuotisen tulokassopimuksen joukkueen kanssa. Hän otti syksyn 2014 harjoitusleirin päätteeksi paikan Oilersin NHL-kokoonpanosta ja teki näin ollen NHL-debyyttinsä kauden 2014–2015 avauskierroksella 9. lokakuuta 2014 Calgary Flamesia vastaan. Draisaitl sai ottelussa jääaikaa 14.47 minuuttia. Hänen NHL-uransa avausmaali syntyi 24. lokakuuta 2014 Carolina Hurricanesia vastaan. Draitsaitlin osuma jäi Oilersin 6–3-voittoon päättyneen ottelun ratkaisumaaliksi. Hänet valittiin ottelun kakkostähdeksi.


title: Leon Draisaitl

text: Tammikuussa 2015 Draisaitl lähetettiin 37 ottelun ja yhdeksän pisteen jälkeen takaisin WHL:ään Prince Albert Raidersiin. Joukkue kuitenkin kauppasi hänet pian tämän jälkeen Kelowna Rocketsiin vaihdossa Kris Schmidliin, Dalton Yorkeen, vuoden 2015 ensimmäisen kierroksen varausvuoroon sekä kahteen neljännen kierroksen varausvuoroon. Draitsaitl jakoi koko WHL:n kevään 2015 pudotuspelien pistepörssin voiton Portland Winterhawksin Nic Petanin kanssa tehoilla 10+18=28. Hän voitti myös pudotuspelien tehotilaston lukemalla +17. Draisaitl voitti kauden päätteeksi WHL:n mestaruuden, Ed Chynoweth Cupin ja palkittiin pudotuspelien parhaana pelaajana. Hän voitti myös Memorial Cupin pistepörssin (Ed Chynoweth Trophy) ja jakoi maalipörssin voiton joukkuetoverinsa Gage Quinneyn kanssa tehoilla 4+3=7. Draitsaitl palkittiin turnauksen arvokkaimpana pelaajana Stafford Smythe Memorial Trophylla.


title: Leon Draisaitl

text: Draisaitl edusti Saksaa MM-kilpailuissa vuonna 2014 ollessaan vain 18-vuotias. Hän pelasi myös alle 20-vuotiaiden MM-kilpailuissa vuosina 2013 ja 2014. Draisaitl oli vuoden 2013 turnauksessa Saksan paras pistemies ja syöttäjä tehoilla 2+4=6. Vuoden 2014 turnauksessa hän teki samat tehot ja toimi joukkueen varakapteenina. Draisaitlilta odotettiin paljon, mutta häneltä nähtiin kuitenkin ylimääräisiä turhautumisia, josta kertoi myös turnauksen jäähypörssin voitto 52 minuutilla.


title: Leon Draisaitl

text: Draisaitl pelasi myös alle 18-vuotiaiden MM-kilpailuissa vuosina 2012 ja 2013. Hän ylsi kummassakin turnauksessa Saksan sisäisen piste- ja syöttöpörssin voittoon, kuten myös World U-17 Hockey Challengessa vuonna 2012. Draisaitl tulee edustamaan Saksaa myös jääkiekon MM-kilpailuissa vuonna 2017, kun hänen edustamansa NHL-joukkue Edmonton Oilers tippui playoffeista toisella kierroksella Anaheim Ducksia vastaan.


title: Leon Draisaitl

text: Draisitlin isä Peter on kolminkertainen olympiakävijä, joka toimii nykyään Tšekin Extraliga-joukkue HK Hradec Královén päävalmentajana.


title: Konstantin Andrianov

text: Konstantin Aleksanrovitš Andrianov (ven. Константин Александрович Андрианов), (16. helmikuuta 1910 Moskova – 19. tammikuuta 1988 Moskova, Venäjä) oli neuvostoliittolainen urheilujohtaja ja ensimmäinen Kansainvälisen olympiakomitean neuvostoliittolaisjäsen.


title: Konstantin Andrianov

text:
Nikolai Andrianov työskenteli vuosina 1924–1932 "Svoboda"-nimisen tehtaan työläisenä. Hänestä tuli Neuvostoliiton kommunistipuolueen jäsen vuonna 1931. Hän vaihtoi työpaikkaa, ja uudessa tehdastyöpoaikassaan hän toimi vuoteen 1937 asti. Viimeisen vuotensa hän toimi tehtaan nuorisokomitean sihteerinä.
Liikuntaan liittyvät hallinnolliset tehtävät Andrianov aloitti vuonna 1938. Silloin hän aloitti uransa Moskovan liikuntakulttuurista ja urheilusta vastaavan kaupunkikomitean puheenjohtajana vuosina 1938–1941 ja sen jälkeen Neuvostoliiton liikunnasta vastaavan Yleisliittolaisen liikunta- ja urheilukomitean ensimmäisenä varapuheenjohtajana vuosina 1941–1958.


title: Konstantin Andrianov

text: Andrianovin oma urheilulaji oli ollut jalkapallo, ja hän oli pelannut moskovalaisessa Krylja Sovjetovissa. Hän toimi vuonna 1945 ensimmäisenä neuvostoliittolaisjoukkueena Länsi-Euroopassa vierailleen Moskovan Dynamon joukkueen johtajana. Vuosiksi 1949–1950 hänestä tuli Neuvostoliiton jalkapalloliiton puheenjohtaja. Neuvostoliiton epäonnistuttua pääsemään jalkapallon vuoden 1950 MM-kisoihin päättyi Andrianovin ura jalkapallotoiminnan johtajana. Vuonna 1950 hän valmistui puoluekoulusta.


title: Konstantin Andrianov

text: Suomalaiset oli oppineet tuntemaan Konstantin Andrianovin heti sodan jälkeen, kun suomalainen kulttuurivaltuuskunta vieraili syyskuussa 1945 Moskovassa. Suomalaista urheilua valtuuskunnassa edustivat silloinen silloinen Suomen Urheiluliiton puheenjohtaja Urho Kekkonen ja liikuntakasvattaja Klaus Suomela. He neuvottelivat m.m. Andrianovin ja muiden neuvostoliittolaisten urheilujohtajien kanssa maiden välisestä urheilijavaihdosta. Myöhemmin Andrianov oli mukana neuvostoliittolaisvaltuuskunnassa, joka seurasi Oslon talviolympialaisia helmikuussa 1952 ja kävi paluumatkalla Helsingissä.


title: Konstantin Andrianov

text: Stalinin johtama Neuvostoliitto liittyi maailmansodan jälkeen asteettain kansainväliseen urheilutoimintaan. Keväällä 1951 Neuvostoliitto oli niin pitkällä, että saattoi liittyä Kansainväliseen olympiakomiteaan (KOK). Maassa oli perustettu oma kansallinen komitea, jonka johtoon tuli Konstantin Andrianov. Tässä tehtävässä hän toimi aina vuoteen 1975. Neuvostoliiton liityttyä KOK:aan maa sai edustajansa myös tähän järjestöön. Konstantin Andrianov oli ensimmäinen Neuvostoliiton KOK-edustaja. Erikoista tässä oli se, että hän oli ensimmäinen KOK-jäsen, joka ei puhunut englantia tai ranskaa.


title: Konstantin Andrianov

text: 1940-luvun lopulta lähtien maailma oli jakautunut länsimaiseen ja kommunistiseen blokkiin. Vallitsi n.s. Kylmä sota. Tässä maailmanpoliittisessa tilanteessa Neuvostoliiton ja näin myös Andrianovin vaikutusvalta KOK:ssa kasvoi 1950-luvun lopulta lähtien. Neuvostoliitto oli useissa olympialaisissa mitalitilaston ykkösmaa kilvoitellen johtopaikkaa Yhdysvaltojen kanssa. Tilanteeseen vaikutti vielä juuri itsenäistyneiden mustan Afrikan maiden aktiivisuus sulkea valkoisten hallitsema Etelä-Afrikka kisoista. Neuvostoliitto liittolaisineen tuki tässä asiassa mustan Afrikan maita. Andrianov toimi tässä tilanteessa kommunistisen itäblokin äänitorvena KOK:ssa asiasta keskusteltaessa.


title: Konstantin Andrianov

text: Vuonna 1962 Andrianov valittiin KOK:n toimeenpanevan komitean jäseneksi. Tässä tehtävässä hän oli vuoteen 1974. Vuosina 1966–1970 hän toimi KOK:n ensimmäisenä varapuheenjohtajana. Hänen aikanaan Neuvostoliiton asema vahvistui olympialiikkeessä, ja tämän seurauksena Neuvostoliitto ja sen pääkaupunki Moskova saivat järjestettäväkseen vuoden 1980 kesäkisat. Andrianov toimi hakuprosessissa Moskovan hakukomitean puheenjohtajana. KOK:n jäsenenä Andrianov toimi loppuelämänsä eli vuoteen 1988.


title: Konstantin Andrianov

text: CONSTANTIN ANDRIANOV


title: Kansainvälinen kääntäjienpäivä

text: Kansainvälinen kääntäjienpäivä (International Translation Day) on kansainvälinen vuosipäivä, jolla nostetaan esiin kääntämiseen ja tulkkaamiseen liittyviä asioita ja ihmisiä. Kansainvälisen kääntäjien, tulkkien ja terminologien liiton FITin piirissä päivää on juhlistettu vuodesta 1953, ja Suomessa sitä on vietetty vuodesta 1991. Kääntäjienpäivä on virallisesti 30. syyskuuta, joka on kääntäjien suojeluspyhimyksenä pidetyn Pyhän Hieronymuksen päivä, mutta Suomessa kääntäjienpäivän seminaari järjestetään tuota päivämäärää lähimpänä olevana perjantaina.


title: Kansainvälinen kääntäjienpäivä

text: YK:n yleiskokouksessa 24.5.2017 hyväksyttiin päätöslauselma, jonka mukaan kansainvälisestä tuli kääntäjienpäivästä yksi YK:n teemapäivistä. Sillä halutaan tuoda esille ammattimaisen kääntämisen roolia kansakuntien yhdistämisessä sekä rauhan, ymmärryksen ja kehityksen edistämisessä.


title: Kansainvälinen kääntäjienpäivä

text: Suomessa kääntäjienpäivää on juhlistettu seminaarein, joita ovat olleet järjestämässä Suomen kääntäjien ja tulkkien liitto SKTL, Käännösalan asiantuntijat KAJ sekä Suomen käännöstoimistojen liitto SKTOL.


title: Dennis Schröder

text: Dennis Schröder (s. 15. syyskuuta 1993 Braunschweig) on saksalainen koripalloilija, pelipaikaltaan pelintekijä. Hän pelaa kaudella 2018–2019 NBA-liigan Oklahoma City Thunderissa.


title: Dennis Schröder

text: Schröder oli Atlanta Hawksin ykköskierroksen varaus vuoden . Hän siirtyi Oklahoma City Thunderiin kesällä 2018.


title: Roman Lob

text: Roman Lob (s. 2. heinäkuuta 1990 Düsseldorf) on saksalainen laulaja-lauluntekijä.


title: Roman Lob

text: Lob edusti Saksaa vuoden 2012 Eurovision laulukilpailussa kappaleellaan ""Standing Still"". Saksan edustajana hän eteni automaattisesti loppukilpailuun, jossa sijoittui lopulta kahdeksanneksi. Lob oli osallistunut Saksan karsintaan jo vuonna 2008, mutta tuolloin hänen bändinsä ei edennyt kansalliseen finaaliin. Häneltä on ilmestynyt yksi levy, "Changes". Musiikkivideot hänellä on kappaleista "Call Out the Sun", "Changes" ja "Standing Still".


title: Marcel Noebels

text: Marcel Noebels (s. 18. maaliskuuta 1992 Tönisvorst) on saksalainen jääkiekkoilija, pelipaikaltaan keskushyökkääjä. Hän edustaa AHL-farmiliigassa pelaavaa Adirondack Phantomsia.


title: Marcel Noebels

text: Noebels on NHL-seura Philadelphia Flyersin neljännen kierroksen varaus vuodelta .


title: Danny aus den Birken

text: Danny aus den Birken (s. 15. helmikuuta 1985 Düsseldorf) on saksalainen jääkiekkoilija, pelipaikaltaan maalivahti. Hän edustaa tällä hetkellä Saksan DEL-liigassa pelaavaa EHC Münchenia.


title: Danny aus den Birken

text: Pääsarjatasolla aus den Birken on edustanut Kölner Haiea Adler Mannheimia sekä Iserlohn Roostersia. Hänet valittiin Saksan maajoukkueen kolmosvahdiksi vuoden 2013 MM-kisoihin. aus Den Birken edusti Saksaa myös jääkiekon MM-kilpailuissa vuonna 2017, jossa hän toimi pääasiallisena kakkosmaalivahtina. Hän torjui ykkösmaalivahtina Saksan voittaessa olympiahopeaa Pyeongchangissa 2018.


title: Björn Werner

text: Björn Werner (s. 30. elokuuta 1990 Berliini) on saksalainen amerikkalaisen jalkapallon pelaaja, pelipaikaltaan ulompi tukimies. Hän edustaa tällä hetkellä NFL-liigan Jacksonville Jaguarsia.


title: Björn Werner

text: Werner pelasi yliopistojalkapalloa Floridan osavaltionyliopiston joukkueessa. Vuoden ensimmäisellä kierroksella varattu Werner on NFL-historian ainoa ykköskierroksella varattu saksalainen. Aiempaa ennätystä piti vuoden 2009 tilaisuudessa 58. pelaajana varattu Sebastian Vollmer.


title: Marquinhos

text: Marcos Aoás Corrêa, joka tunnetaan paremmin nimellä Marquinhos (s. 14. toukokuuta 1994 São Paulo, São Paulon osavaltio, Brasilia) on brasilialainen jalkapalloilija. Hän edustaa Ranskan pääsarjassa pelaavaa Paris Saint-Germainia ja on pelipaikaltaan keskuspuolustaja.


title: Marquinhos

text: Marquinhos on Corinthiansin junioriakatemian kasvatti. Hän pelasi ensimmäisellä kaudellaan edustusjoukkueessa yhteensä kuusi sarjaottelua.


title: Marquinhos

text: Heinäkuussa 2012 Marquinhos siirtyi italialaisseura Romaan. Hän teki ensiesiintymisensä joukkueessa 16. syyskuuta 2012 ottelussa Bolognaa vastaan. Vakuuttavan alkukauden jälkeen hän onnistui vakiinnuttamaan pelipaikkansa joukkueen avauskokoonpanossa.


title: Marquinhos

text: 19. heinäkuuta 2013 Marquinhos allekirjoitti viisivuotisen sopimuksen ranskalaisseura Paris Saint-Germainin kanssa. Hänestä maksettiin 32 miljoonan euron siirtokorvaus.


title: Marquinhos

text: 17. syyskuuta 2013 ensimmäisessä pelissään pariisilaisseuran riveissä hän onnistui maalinteossa, kun joukkue kaatoi Mestarien liigan lohkovaiheen avauskierroksella kreikkalaisen Olympiakosin maalein 4–1. Hän onnistui maalinteossa myös ensimmäisessä sarjapelissään 22. syyskuuta 2013 pelatussa kärkitaistossa Monacoa vastaan.


title: Paul Francis Webster

text: Paul Francis Webster (20. joulukuuta 1907 New York – 18. maaliskuuta 1984 Beverly Hills) oli yhdysvaltalainen elokuvasanoittaja. Hänet palkittiin 1930-luvulta 1970-luvulle kestäneen uransa aikana kolmella Oscar-palkinnolla. Webster työskenteli muun muassa Sammy Fainin, Dmitri Tjomkinin sekä lukuisien muiden säveltäjien kanssa.


title: Paul Francis Webster

text: Webster opiskeli New Yorkin yliopistossa, mutta jätti opintonsa kesken ja pestautui töihin Aasiaan matkalla olleeseen kauppalaivaan. Musiikkiuransa hän aloitti palattuaan Yhdysvaltoihin 1930-luvun alussa. Hänen ensimmäinen hittinsä oli vuoden 1932 kappale ”Masquerade”, jonka sävelsi John Jacob Loeb.


title: Paul Francis Webster

text: Pitkän uransa elokuvamusiikin parissa Webster aloitti vuonna 1935, jolloin hänet palkattiin sanoittamaan kappaleita lapsitähti Shirley Templen elokuvaan "Pikku tyttömme". Vuonna 1941 Webster sanoitti jazzmuusikko Duke Ellingtonille kappaleen ”I Got It Bad (And That Ain’t Good). Hän sanoitti musiikkia myös Hoagy Carmichaelille ja Ted Fio Ritolle.


title: Paul Francis Webster

text: 1950-luvulta eteenpäin Webster teki musiikkia MGM:n elokuviin ja työskenteli muun muassa Sammy Fainin ja Dmitri Tjomkinin kanssa.


title: Paul Francis Webster

text: Webster valittiin Songwriters Hall of Fameen vuonna 1972.


title: Paul Francis Webster

text: Webster voitti urallaan kolme Oscar-palkintoa yhteensä 16 ehdokkuudesta. Lisäksi hän voitti Golden Globe -palkinnon ja neljä Golden Laurel -palkintoa.


title: Vince Gilligan

text: George Vincent ”Vince” Gilligan Jr. (s. 10. helmikuuta 1967 Richmond, Virginia) on yhdysvaltalainen käsikirjoittaja, ohjaaja ja televisiotuottaja. Hänet tunnetaan erityisesti televisiosarja "Breaking Badin" luojana. Gilligan on työskennellyt myös "Salaisten kansioiden" käsikirjoittajana ja johtavana tuottajana. Vuonna 2008 hän oli mukana käsikirjoittamassa elokuvaa "Hancock".


title: Vince Gilligan

text: Vince Gilligan syntyi 10. helmikuuta 1967 Virginian osavaltiossa sijaitsevassa Richmondissa mutta asui suurimman osan lapsuudestaan Farmvillessä. Hän suoritti tutkinnon elokuvatuotannosta New Yorkin yliopiston Tisch School of the Artsissa. Elokuvakoulun päättymisen jälkeen Gilligan voitti erään Virginiassa vuonna 1989 järjestetyn käsikirjoituskilpailun. Yksi kyseisen kilpailun tuomareista auttoi häntä myymään tuotoksiaan Hollywoodiin. Gilliganin käsikirjoituksista kaksi pääsi tuotantoon saakka, ja niiden pohjalta syntyivät elokuvat "Mitäs pienistä" ja "Tulipäät". Näiden onnistuneiden myyntien jälkeen Gilligan joutui kuitenkin taloudellisesti ahtaalle töiden puutteen vuoksi, kunnes hän pääsi mukaan "Salaisten kansioiden" tekijäryhmään. Gilligan palkattiin sarjan luovaksi konsultiksi ja käsikirjoittajaksi 1995. Johtavaksi tuottajaksi hän eteni 1997. Gilligan oli myös yksi "Salaisten kansioiden" spin-off-sarjan "The Lone Gunmenin" luojista.


title: Vince Gilligan

text: "Salaisten kansioiden" päätyttyä Gilligan joutui jälleen ammatilliseen suvantovaiheeseen. Hänen puhuessaan erään kerran vuonna 2004 ystävänsä Tom Schnauzin kanssa puhelimessa kaverukset alkoivat vitsaillen pohtia, mitä tehdä seuraavaksi, ja Schnauz kertoi lukeneensa artikkelin amfetamiinia taloyhtiössä valmistaneesta miehestä ja siitä, kuinka huumeiden valmistuksen yhteydessä syntyneet höyryt olivat aiheuttaneet yläkerran lapsille sairausoireita. Gilligan sai keskustelun innoittamana päähänsä sarjan "Breaking Bad" perusidean. Sarjan myyminen televisiokanavien johtajille osoittautui kuitenkin vaikeaksi, sillä se rikkoi useita televisiolle tyypillisiä sääntöjä, kuten taipumusta säilyttää hahmot samanlaisina. Gilligan sen sijaan tarjosi päähahmon muuttamista vaiheittain “Mr. Chipsistä Arpinaamaksi”, oleellisesti erilaiseksi. Ongelmallisen päähenkilön takia TNT torjui sarjan, eikä HBO osoittanut sitä kohtaan minkäänlaista kiinnostusta. FX osti lopulta oikeudet mutta ei ryhtynyt tuottamaan sarjaa. FX:n johtaja kuitenkin suostui myymään oikeudet AMC-kanavalle. AMC:n kiinnostuksen taustalla oli kanavan presidentti Charlie Collierin halu tuoda AMC:lle jotain voimakkaasti nykyaikaan sijoittuvaa.


title: Elmer Bäck

text: Elmer Bäck (s. 18. lokakuuta 1981) on suomalainen näyttelijä.


title: Elmer Bäck

text: Bäck työskentelee Berliinissä Nya Rampen -teatteriryhmässä. Hän on näytellyt pääosan, elokuvaohjaaja Sergei Eisensteinin roolin Peter Greenawayn vuonna 2015 valmistuneessa elokuvassa "Eisenstein in Guanajuato""," Enok Kajanderin roolin elokuvassa "Missä kuljimme kerran" (2011) ja kansainvälisessä tv-yhteistuotannossa "The Spiral". Vuonna 2008 Bäck näytteli suomalaisessa tv-sarjassa "Lemmenleikit".


title: Elmer Bäck

text: Vuosina 2003–2009 Bäck teki rooleja Suomen ruotsinkielisissä teattereissa Klockriketeatern, Viirus ja Wasa Teater. Syksyllä 2015 hän näyttelee Turun ruotsalaisessa teatterissa "Myrskyluodon Maijan" toisen pääroolin.


title: Elmer Bäck

text: Bäck näyttelee pääosaa "Eisenstein in Guanajuato" -elokuvassa, joka on ohjaaja Peter Greenawayn kunnianosoitus neuvostoliittolaiselle elokuvaohjaaja Sergei Eisensteinille. Elokuva sai Suomen ensi-iltansa elokuvateattereissa 4. syyskuuta 2015.


title: Elmer Bäck

text: Bäck on ollut aviossa vuodesta 2017 saakka naimisissa meksikolaisen pukusuunnittelijan kanssa, jonka hän tapasi vuonna 2014. Bäck puhuu viittä kieltä, mutta oppi suomen vasta 13-vuotiaana.


title: Andy Kühne

text: Andy Kühne (s. 19. marraskuuta 1987 Annaberg-Buchholz) on saksalainen maastohiihtäjä. Kühnen edustama hiihtoseura on saksalainen WSC Erzgebirge Oberwiesenthal. Kühne osallistui ensimmäiseen maastohiihdon maailmancupin osakilpailuunsa vuonna 2013 Viron Otepäässä. Kühnen paras sijoitus maailmancupin osakilpailuissa on 26:s sija. Kühne osallistui myös maastohiihdon maailmanmestaruuskilpailuihin Italian Val di Fiemmessä vuonna 2013.


title: Roope Hintz

text: Roope Hintz (s. 17. marraskuuta 1996 Tampere) on suomalainen jääkiekkoilija, joka pelaa NHL-joukkue Dallas Starsin organisaatiossa. Hintz on pelipaikaltaan keskushyökkääjä, mutta hän osaa pelata myös laidassa.


title: Roope Hintz

text: "The Sports Forecaster" -sivuston mukaan Hintz on älykäs ja luova hyökkääjä, joka pystyy sekä tekemään maaleja että järjestämään maalintekopaikkoja ketjukavereilleen. Hän omaa myös hyvin kokoa ja voimaa NHL-tasolle. Hintzillä on kuitenkin kehitettävää tasaisuudessa, jotta hän voisi ulosmitata täyden potentiaalinsa NHL-tasolla. Hintzin tulisi kehittää myös kokonaisvaltaista pelaamistaan, fyysiikkaansa ja syöttötaitojaan.


title: Roope Hintz

text: Hintz aloitti jääkiekkoilun 3-vuotiaana Nokian Pyryn luistelukoulussa ja siirtyi parin siellä pelatun kauden jälkeen Tampereen Ilvekseen. Kaudeksi 2012–2013 hän siirtyi Pohjois-Amerikkaan ja EmJHL-juniorisarjan Tampa Bay Juniorsiin. Sittemmin Hintz siirtyi agentin kautta try-outille korkeatasoisemman junioriliiga NAHL:n Bismarck Bobcatsiin, josta hän sai pelipaikan, mutta palasi kuitenkin vain kahden siellä pelatun ottelun jälkeen loppukaudeksi Ilveksen B-nuoriin.


title: Roope Hintz

text: Toukokuussa 2013 Hintz teki kaksivuotisen SM-liigasopimuksen Ilveksen kanssa. Hän onnistui harjoituskaudella 2013–2014 Pitsiturnauksessa ratkaisemaan joukkueelle voittomaalikilpailun sekä Porin Ässiä että Rauman Lukkoa vastaan. Runkosarjansa Hintz aloitti kuitenkin Ilveksen A-nuorissa. Hänet valittiin A-nuorten SM-liigan lokakuun 2013 kuukauden pelaajaksi. Hintz debytoi Ilveksen SM-liigajoukkueessa 15. marraskuuta 2013 paikallisvastustaja Tapparaa vastaan. Hän oli debytoidessaan vain kahta päivää vaille 17 vuotta ja merkittiin Ilveksen ykkösketjuun Sami Sandellin ja Daniel Corson keskelle. Kaikkiaan Hintz pelasi kauden aikana seitsemän SM-liigaottelua jääden ilman tehopisteitä. Hän pelasi suurimman osan kaudestaan Ilveksen A-nuorissa ja vahvisti myös joukkueen B-nuoria kevään 2014 pudotuspeleissä.


title: Roope Hintz

text: Kaudella 2014–2015 Hintz otti paikkansa Ilveksen liigajoukkueen vakiokokoonpanosta ja avasi pistetilinsä SM-liigassa. Hän teki liigauransa avausmaalin 10. lokakuuta 2014 vieraissa Vaasan Sportia vastaan. Hintz syötti myös Ilveksen 2–4-voittoon päättyneen ottelun ratkaisumaaliksi jääneen Aleksi Mustosen osuman. Hänet palkittiin ottelun "Ilta-Sanomien" kolmen tähden tähtipelaajana ja Miika Kosunen valitsi Hintzin legendojen tähtien ykköstähdeksi. Yhteensä hänen tulokaskautensa toi 42 runkosarja- ja kahdessa playoff-ottelussa tehot 5+12=17.


title: Roope Hintz

text: Dallas Stars varasi Hintzin toisella kierroksella 49. pelaajana . Samana kesänä myös Lokomotiv Jaroslavl varasi hänet 72. pelaajana . Hintz siirtyi kaudeksi 2015–2016 kaksivuotisella sopimuksella Helsingin IFK:hon. Hän pystyi aloittamaan kautensa kuitenkin vasta lokakuun 2015 lopulla Hintzin kärsittyä useita kuukausia selkävaivoista. Hän onnistui vähäisestä ottelumäärästään huolimatta rikkomaan SM-liigan yhden kauden piste-ennätyksensä tehtyään 33 runkosarjaottelussa tehot 8+12=20. Hintzin kyseinen ennätys rikkoontui hänen kauden 32. ottelussaan runkosarjan toiseksi viimeisellä kierroksella 8. maaliskuuta 2016 Porin Ässiä vastaan, kun hän teki liigauransa ensimmäisen kypärätempun. Hintz voitti kauden päätteeksi SM-hopeaa.


title: Roope Hintz

text: Kaudella 2016–2017 Hintz jakoi tehoilla 19+11=30 HIFK:n sisäisen maalipörssin voiton Juhamatti Aaltosen kanssa ja sijoittui sisäisessä pistepörssissä toiseksi hänen jälkeensä. Kaksikko jakoi SM-liigan maalipörssin yhdeksännen sijan Tapparan Teemu Nurmen kanssa. Hintz voitti koko pudotuspelien piste- ja syöttöpörssin tehoilla 3+11=14.


title: Roope Hintz

text: Toukokuussa 2017 Hintz teki kolmivuotisen tulokassopimuksen Dallas Starsin kanssa. Hän pelasi kauden 2017–2018 kokonaan AHL-joukkue Texas Starsissa, jossa tulokaskausi toi 70 runkosarjaottelussa tehot 20+15=35 ja 22 playoff-ottelussa tehot 4+8=12. Hintz oli runkosarjassa joukkueen toiseksi paras maalintekijä Curtis McKenzien jälkeen. Hän ratkaisi Starsille Calder Cup -finaalipaikan, kun Hintz teki kuudennessa konferenssifinaaliottelussa 28. toukokuuta 2018 Rockford IceHogsia vastaan joukkueen 2–1-voittomaalin ensimmäisessä jatkoerässä ajassa 79.51. Stars kohtasi Calder Cup -finaaleissa Toronto Marliesin, joka vei lopulta mestaruuden otteluvoitoin 4–3. Hintz sai kauden aikana myös kutsun Dallas Starsin NHL-joukkueeseen maaliskuussa 2018, mutta hänet lähetettiin kuitenkin jo seuraavana päivänä farmiin ennen debyyttiään.


title: Roope Hintz

text: Hintz otti syksyn harjoitusleirin päätteeksi paikan Dallas Starsin NHL-kauden 2018–2019 avauskokoonpanosta. Hän teki näin ollen NHL-debyyttinsä runkosarjan avauskierroksella 5. lokakuuta 2018 Arizona Coyotesia vastaan. Hintz merkittiin joukkueensa nelossentteriksi laidoilleen Jason Dickinson ja Brett Ritchie. Hän sai ottelussa jääaikaa 9.59 minuuttia. Hintz pelasi viisi NHL-ottelua ilman tehopisteitä, kunnes Dallas lähetti hänet farmijoukkue Texas Starsiin. Hintzin syntymäpäivänä 17. marraskuuta Hintz sai kutsun takaisin Dallasin NHL-vahvuuteen. Hän teki heti paluuottelussaan 18. marraskuuta 2018 vieraissa New York Islandersia vastaan NHL-uransa avausmaalin. Joulukuussa hänet pudotettiin uudestaan AHL:aan.


title: Roope Hintz

text: Hintz pelasi alle 20-vuotiaiden MM-kilpailuissa vuosina 2015 ja 2016, joista jälkimmäinen turnaus päättyi maailmanmestaruuteen. Hän toimi vuoden 2016 turnauksessa Suomen varakapteenina. Yhteensä Hintz on pelannut 31 nuorten ja 29 poikien maaottelua.


title: Roope Hintz

text: Suomen A-maajoukkueessa Hintz on pelannut kahdeksan ottelua tehopistein 1+1=2. Hän teki A-maajoukkuedebyyttinsä Channel One Cupin Helsingin jäähallissa pelatussa avausottelussa 15. joulukuuta 2016 Tšekkiä vastaan. Hintz teki ottelussa myös ensimmäisen A-maajoukkuemaalinsa, joka jäi Suomen 4–2-voittoon päättyneen ottelun ratkaisumaaliksi. Hän putosi viimeisten joukossa Suomen MM-leiriryhmästä vuoden 2017 turnaukseen.


title: Roope Hintz

text: Hintzin isoveli Miiko pelasi omalla urallaan 29 SM-liigaottelua Tampereen Ilveksessä.


title: Svend Auken

text: Svend Gunnarsen Auken (24. toukokuuta 1943 – 4. elokuuta 2009) oli tanskalainen poliitikko. Hän edusti sosiaalidemokraatteja ja toimi kansankäräjillä vuodesta 1971 kuolemaansa saakka. Vuosina 1977–1982 hän oli Tanskan työministeri Anker Jørgensenin hallituksissa ja vuosina 1994–2001 ympäristöministeri Poul Nyrup Rasmussenin hallituksissa. Vuodet 1987–1992 hän toimi sosiaalidemokraattisen puolueen puheenjohtajana.


title: Svend Auken

text: Svend Aukenin sisar on europarlamentaarikko Margrete Auken.


title: Paul Webster

text: Paul Webster voi tarkoittaa ainakin seuraavia:


title: Sariolan koulu

text: Sariolan koulu on Kangasalan itäreunalla Sahalahdella sijaitseva noin kolmensadan oppilaan ja kolmenkymmenen opettajan koulu. Koulunkäynti on alkanut jo vuonna 1896, kun koulun vanhin osa ”puukoulu” valmistui. Nykyään puukoulussa on neljä luokkahuonetta, esikoululaisille, ykkös-, kakkos- ja pienluokkalaisille. Alakoulu, jossa liikuntasali, ruokala ja loput alakoulun luokat sijaitsevat, valmistui 1977, ja yläkoulu 1994. Remontti, jossa koulu sai väestönsuojan, henkilökunnan sosiaalitilat, nuorisotilat ja uuden opettajainhuoneen, valmistui 2009.


title: Sariolan koulu

text: Koulussa on ensimmäistä kertaa kaksi alakoulun rinnakkaisluokkaa, vuonna 2004 syntyneet. Yläluokilla rinnakkaisluokkia on kaksi tai kolme.


title: Sariolan koulu

text: Sariola on aktiivisesti mukana monissa hankkeissa. Koulu on ottanut osaa Vihreä lippu -ympäristöhankkeeseen, ja on mukana valtakunnallisessa oppilaitosturvallisuuden tutkimus- ja kehittämisverkossa (OPTUKE-verkosto) oppilaitoskumppanina sekä kuuluu Suomen yhtenäiskouluverkostoon (Syve ry). Koululla on viestintä- ja ilmaisupainotus, joka näkyy myös valinnaisaineissa yläkoulussa – kahdeksannella luokalla on yhden vuosiviikkotunnin vaihtoehtoinen taideaine.


title: Sariolan koulu

text:
Sariolassa reissuvihkon virkaa toimittaa Wilma-viestintäjärjestelmä, josta voi seurata oppilaan koulumenestystä tuntimerkintöjen ja opettajien viestien perusteella.
http://www.kangasala.fi/lapset_ja_nuoret/koulut/luokat_7-9/sariola/
http://sariolankoulu.blogspot.fi/uoret/koulut/luokat_7-9/sariola/


title: Siegmar Klotz

text: Siegmar Klotz (s. 28. lokakuuta 1987) on italialainen alppihiihtäjä.


title: Siegmar Klotz

text: Alppihiihdon maailmancupissa Klotz kilpaili ensimmäisen kerran Wengenin superalppiyhdistetyssä tammikuussa 2009 sijoittuen 29:nneksi. Parhaimmillaan hän on sijoittunut maailmancupissa kolme kertaa kymmenennelle sijalle, Wengenin superalppiyhdistetyssä tammikuussa 2013 sekä Kitzbühelin ja Kvitfjellin supersuurpujotteluissa tammi- ja maaliskuussa 2013. Schladmingin MM-kilpailuissa 2013 hän sijoittui supersuurpujottelussa 22:nneksi.


title: Brice Roger

text: Brice Roger (s. 9. elokuuta 1990 Bourg-Saint-Maurice) on ranskalainen alppihiihtäjä.


title: Brice Roger

text: Alppihiihdon maailmancupissa Roger kilpaili ensimmäisen kerran Chamonix'n syöksylaskussa tammikuussa 2011 sijoittuen 54:nneksi. Ensimmäiset maailmancupin pisteensä hän saavutti Bormion syöksylaskussa joulukuussa 2011 sijoittuen 30:nneksi. Kymmenen parhaan joukkoon hän sijoittui maailmancupissa ensimmäisen kerran oltuaan kymmenes Val Gardenan syöksylaskussa joulukuussa 2012. Ensimmäisen palkintosijansa hän saavutti oltuaan kolmas Meribelin supersuurpujottelussa maaliskuussa 2015. Hän sijoittui kolmanneksi Kvitfjellin supersuurpujottelussa maaliskuussa 2018.


title: Brice Roger

text: Schladmingin MM-kilpailuissa 2013 Roger sijoittui syöksylaskussa 15:nneksi, Vailin / Beaver Creekin MM-kilpailuissa 2015 supersuurpujottelussa 12:nneksi ja Sankt Moritzin MM-kilpailuissa 2017 syöksylaskussa kymmenenneksi. Pyeongchangin olympialaisissa 2018 hän oli syöksylaskussa kahdeksas.


title: Christina Schwanitz

text: Christina Schwanitz (s. 24. joulukuuta 1985 Dresden) on saksalainen kuulantyöntäjä ja maailmanmestari.


title: Christina Schwanitz

text: Vuonna 2015 Schwanitz voitti kultaa Pekingin MM-kisoissa tuloksella 20,37. Moskovan MM-kilpailuissa 2013 hän saavutti hopeaa silloisella ennätyksellään 20,41 metriä. Lisäksi Schwanitz on ollut MM-kilpailuissa seitsemäs Helsingissä 2005 sekä kahdestoista Berliinissä 2009 ja Daegussa 2011. Sisäratojen MM-kilpailuissa hän sai hopeaa Sopotissa 2014 tuloksella 19,94 ja oli kuudes Valenciassa 2008. Olympialaisissa hän on sijoittunut yhdeksänneksi Pekingissä 2008 ja Lontoossa 2012 ja kuudenneksi Riossa 2016.


title: Christina Schwanitz

text: Schwanitz voitti Euroopan-mestaruuden Zürichissä 2014 tuloksella 19,90 ja Amsterdamissa 2016 tuloksella 20,17. Berliinin EM-kilpailuissa 2018 hän sai hopeaa tuloksella 19,19. Helsingin EM-kilpailuissa 2012 hän oli viides. Hän on voittanut sisäratojen EM-kilpailuissa kultaa Göteborgissa 2013 tuloksella 19,25 ja hopeaa Pariisissa 2011 tuloksella 18,65. Hän sai pronssia alle 20-vuotiaiden MM-kilpailuissa 2004 ja hopeaa alle 23-vuotiaiden EM-kilpailuissa 2005.


title: Christina Schwanitz

text: Schwanitz voitti kuulantyönnön Euroopan cupissa 2008 sekä Euroopan joukkuemestaruuskilpailuissa 2013, 2014 ja 2015. Hän voitti maanosien cupin 2014. Timanttiliigassa hän on voittanut kahdeksan osakilpailua.


title: Christina Schwanitz

text: Schwanitz työnsi ennätyksensä 20,77 Pekingissä 20. toukokuuta 2015. Sisäradoilla hän on työntänyt parhaimmillaan 20,05 Rochlitzissa 2. helmikuuta 2014.


title: Chaplin (kirja)

text: Chaplin on suomalaisen cinefiilin Peter von Baghin teos Charles Chaplinista monialaisena elokuvantekijänä. Teoksen on vuonna 2013 julkaissut Like. Chaplinin elämää valotetaan erityisesti elokuvien kautta kaikki elokuvat käsitellen, ja von Bagh on saanut käyttöönsä aiemmin julkaisematonta aineistoa Chaplinin laajasta arkistosta. Teosta pidetään von Baghin toisena pääteoksena "Elokuvan historian" rinnalla.


title: Chaplin (kirja)

text: Alkusanoissa von Bagh toteaa, että Chaplinista on kirjoitettu enemmän kuin kenestäkään muusta elokuvantekijästä, mutta hän on silti jäänyt paljolti tuntemattomaksi, sillä vaikka Chaplinin persoonaa ja myyttiä on käsitelty hyvin paljon, hänen elokuvansa ovat yleensä jääneet sivuosaan. Näistä vähälle huomiolle jääneistä von Bagh mainitsee elokuvat "Kuningas New Yorkissa" ja "Hongkongin kreivitär", mutta myös "Kaupungin valoista" on kirjoitettu hämmästyttävän vähän, vaikka se von Baghin mukaan on Chaplinin kompleksisimpia elokuvia. Von Bagh korostaa myös että Hollywoodin ”elokuvateollisuuden” malleista kaukana pysyneen ”Chaplinin suuruus ja poetiikka kumpuavat syvällisestä erilaisuudesta”. Hän sanoo, että 1900-luvun ohjaajista Chaplin on edelleen kenties ajankohtaisin ja kuuluu paitsi elokuvan historiaan, myös ihmiskunnan historiaan.


title: Chaplin (kirja)

text: Omasta Chaplin-kokemuksestaan 1970-luvulla von Bagh muistaa, kuinka hän avasi tuoreen Sight and Sound -lehden, jossa "Nykyaika" sai kolme tähteä, ja huomauttaa, ettei ”edes kehtaa muistella, mitkä – – elokuvat – – saivat neljä tähteä. Rappio alkoi tästä”. Von Bagh huomauttaa myös usein unohduksiin jääneestä seikasta, että mykkäelokuvien esitysnopeus oli aikanaan paljon hitaampi. Hän siteeraa Max Linderin tytärtä Maud Linderiä: ”...nopeus vaihteli 16:sta korkeintaan 20 kuvaan sekunnissa. Kun katsomme näitä elokuvia nykyaikaisilla projektoreilla, jotka pyörittävät 24 kuvaa sekunnissa, ne näyttävät nopeilta ja nykiviltä.” Myös digitaalista muotoa von Bagh paheksuu: ”harva ohjaaja kärsii tästä – – yhtä traagisesti kuin Chaplin”.


title: Chaplin (kirja)

text: Teos sai alkunsa ranskalaisen elokuvalehden Cahiers du cinéman aloitteesta, ja sen oli tarkoitus ilmestyä osana laajempaa projektia. Kirjan tekeminen kuitenkin viivästyi, ja Cahiers’n myynti ulkomaisille omistajille sekä sen julkaisutoiminnan johtajan Claudine Paquot’n kuolema aiheuttivat sen, että "Chaplin" toteutui toisessa muodossa.


title: Chaplin (kirja)

text: Von Bagh jättää alkusanoissa testamentin elokuvakirjoittajien velvollisuudesta: ”Yritys selvittää – – mitä Charles Chaplinin elokuvat todella käsittelevät, on elokuvakirjoittajan ensimmäinen ja pyhin velvollisuus.” Näin hän nostaa Chaplinin keskeiseksi tekijäksi ohjaajanakin, vaikka näkemykset tästä ovat aikojen kuluessa vaihdelleet.


title: Chaplin (kirja)

text: "Chaplin" ei keskity ensisijaisesti kohteensa elämäkertaan, vaan teoksessa käsitellään tämän 83 elokuvaa, joiden kautta piirtyy myös kuva Chaplinin elämästä. Teos kertoo Chaplinin työtavoista ja sisältää varhaisempien kirjoittajien näkemyksiä Chaplinin elokuvista. Siinä on myös Chaplinin arkistoista peräisin olevaa ennen julkaisematonta aineistoa, kuten luonnoksia ja työpäiväkirjaotteita. Teos jakautuu osiin elokuvien tuotantoyhtiöiden mukaan. Loppuun von Bagh on liittänyt keskustelujen tuloksena syntyneen artikkelin, jossa Jouko Turkka avaa näkemyksiään Chaplinista. Mukana on myös filmografia ja elokuvien still-kuvia.


title: Chaplin (kirja)

text: Pertti Avola toteaa Helsingin Sanomiin kirjoittamassaan arviossa, että Chaplin-teos on elokuvakirjallisuuden alalla "Elokuvan historian" ohella von Baghin pääteos. Teoksen johtoajatukseksi hän näkee sen, että köyhyydestä ja kurjuudesta noussut Chaplin oli alusta alkaen koko uransa ajan luokkaerojen kuvaaja ja kriitikko.


title: Chaplin (kirja)

text: Avolan mukaan von Bagh onnistuu välttämään halvan psykologisoinnin, mutta tyyli on von Baghin tuttua lennokasta tekstiä, vaikkakin ajatukset pohjautuvat konkretiaan. Hän toteaa myös, että tulkinnat ovat pohdittuja ja haastavia, vaikka ne juuri erityisesti viimeisten elokuvien kohdalla poikkeavat monien muiden näkemyksistä.


title: Chaplin (kirja)

text: Myös Risto Löf huomauttaa Savon Sanomissa von Baghin ylisanoilla värittyvästä tyylistä. Hän toteaa kuitenkin von Baghin luoneen ”kokonaisvaltaisen esityksen mestarin elokuvatuotannon suuresta kaaresta, näyttelemisen ja ohjaamisen taiteesta”.


title: Jalkapallon II divisioonan kausi 1973

text: Jalkapallon II divisioonan kausi 1973 oli Suomen jalkapallon kolmanneksi korkeimman sarjatason kausi, kun vuoteen 1972 saakka II divisioona oli ollut 2. korkeimman sarjatason nimitys. Kausi pelattiin kolmessa 12 joukkueen lohkossa kaksinkertaisena sarjana. Lohkovoittajat nousivat suoraan I divisioonaan. Lohkojen kolme heikointa putosi III divisioonaan.


title: Jalkapallon II divisioonan kausi 1973

text: Uusintaottelu: TuTo - Ässät 2–1


title: Jalkapallon II divisioonan kausi 1973

text: Uusintaottelu: Into - KaPa 1–3


title: Huonekoiso

text: Huonekoiso ("Solanum pseudocapsicum") on koisojen sukuun kuuluva laji.


title: Huonekoiso

text: Kasvi on luonnonvaraisena pensasmainen. Kukat ovat pieniä ja väriltään valkoisia. Hedelmät ovat myrkyllisiä. Ne ovat täysin raakoina valkoisia, puoliraakoina vihreitä ja kypsinä oransseja tai punaisia.


title: Huonekoiso

text: Kasvi on peräisin Etelä-Amerikasta.


title: Huonekoiso

text: Huonekoiso viihtyy valoisalla ja viileällä kasvupaikalla. Kasvualustan tulee olla ilmava ja ravinteikas, kasvia pitää lannoittaa kesällä.


title: Huonekoiso

text: Huonekoisoa käytetään huonekasvina.


title: Luettelo Suomen sarvijääristä

text: Luettelo Suomen sarvijääristä sisältää Suomesta tavatut sarvijäärien heimoon (Cerambycidae) kuuluvat kovakuoriaislajit. Luettelo noudattaa lajien systemaattista järjestystä. Luetteloon aikaisemmin sisältynyt yrttijäärä ("Phytoecia nigricornis") on ollut virheellinen lajinmääritys ja sittemmin poistettu luettelosta.


title: Nivalan lukio

text: Nivalan lukio on Nivalassa sijaitseva lukio, joka perustettiin vuonna 1960. Lukio on sekä yleis- että etälukio.


title: Nivalan lukio

text: Lukiolaisilla oli aluksi valittavana joko kielilinja tai matemaattinen linja, vuodesta 1970 myös reaalilinja. Linjajaosta luovuttiin vuonna 1975. Elokuussa 1974 siirryttiin peruskoulujärjestelmään, jonka seurauksena lukio jatkoi toimintaansa omana yksikkönään Nivalan kunnan koululaitokseen kuuluvana lukiona, jolla on oma johtokuntansa. Lukiossa oli oma kouluneuvostonsa, johon kuuluu kolme opettajaa ja kolme oppilasta. Koulutoiminta jatkui entisessä rakennuksessa peruskoulun yläluokkien kanssa. Tilanahtaus hankaloitti toimintaa, ja esimerkiksi lukiolaisten ruokailu jouduttiin järjestämään luokissa.


title: Nivalan lukio

text: Vuonna 1988 lukio sai oman koulurakennuksensa Kalliontien toiselle puolelle, peruskoulun yläluokkien jäädessä Niva-Kaijan koululle.


title: Nivalan lukio

text: Lukion rehtorina toimii Juha Maijala.


title: Köynnöskoiso

text: Köynnöskoiso ("Solanum jasminoides") on koisojen sukuun kuuluva laji. Talven jälkeen kasvi leikataan. Se tarvitsee runsaasti ravinteita.


title: Köynnöskoiso

text: Köynnöskoiso on koristeelisen näköinen. Kukat ovat valkoisia. Hedelmät ovat purppuranpunaisia.


title: Köynnöskoiso

text: Kasvi on peräisin Brasiliasta.


title: Köynnöskoiso

text: Kasvi viihtyy aurinkoisella kasvupaikalla. Normaali huoneenlämpötila on sopiva.


title: Köynnöskoiso

text: Köynnöskoisoa käytetään huonekasvina.


title: Bosley Crowther

text: Bosley Crowther (13. heinäkuuta 1905 – 7. maaliskuuta 1981) oli yhdysvaltalainen toimittaja ja kirjailija, joka toimi "The New York Times" -lehden elokuvakriitikkona vuosina 1940–1967. Crowtheria pidettiin Yhdysvalloissa yhtenä aikansa vaikutusvaltaisimmista elokuvakriitikoista. Vaikka Crowther keskittyikin arvosteluissaan pääosin Hollywood-tuotantoon, suosi hän aikaisessa vaiheessa myös ulkomaisten elokuvaohjaajien tuotantoa. Crowther kuoli 75-vuotiaana 1981.


title: Varpu Vilkuna

text: Varpu Vilkuna-Uusitalo (18. lokakuuta 1951 Nivala – 25. tammikuuta 2014 Nivala) oli nivalalainen toimittaja ja kirjailija.


title: Varpu Vilkuna

text: Vilkuna oli kahdesti Topelius-palkintoehdokkaana ja kerran Kirjapöllö-ehdokkaana. Vuonna 2001 hänelle myönnettiin Chydenius-palkinto. Lisäksi Vilkuna teki Jaakko Alatalon kanssa libreton oopperaan "Pula! Ooppera konikapinasta" (2005). Varpu Vilkunan tekstejä on julkaistu myös antologioissa.


title: Varpu Vilkuna

text: Varpu Vilkuna kuoli 25. tammikuuta 2014. Hän oli naimisissa Mauri Uusitalon kanssa.


title: Jorma Suhonen

text: Jorma Olavi Suhonen (30. maaliskuuta 1911 Helsinki – 1. huhtikuuta 1987 Helsinki) oli suomalainen graafinen suunnittelija ja julistetaiteilija. Hän on Holger Erkelenzin ja Aarno Knuusin ohella yksi mainostoimisto SEKin perustajista.


title: Jorma Suhonen

text: Suhonen kävi Taideteollisuuskoulun graafisen kurssin vuosina 1931–1934. Suhosta pidetään yhtenä 1930-luvun maineikkaimmista julisteentekijöistä Suomessa. Suhonen ja muut SEKin graafikot ihailivat 1920–1930-luvuilla ranskalaista, sveitsiläistä ja puolalaista julistetaidetta. Yksi tärkeimmistä vaikuttajista oli ukrainalaissyntyinen ranskalainen Cassandre (Jean-Marie Moreau), jonka tyyli edusti taiturimaista ”aerograafin” eli retussiruiskun käyttöä.


title: Jorma Suhonen

text: Vuonna 1935 Suhosen "Sano se painomusteella" -juliste voitti ensimmäisen palkinnon Pohjoismaiden kirja- ja painotyönäyttelyssä Helsingin Taidehallissa. Jo vuonna 1933 hän voitti pohjoismaisen Scandinavian Air -julistekilpailun.


title: Jorma Suhonen

text: SEKistä Suhonen siirtyi vuonna 1945 Suomen Ulkomaankauppaliiton näyttelysuunnittelijaksi. Hän toimi myös Suomen Messujen näyttelysuunnittelijana ja opetti Taideteollisuuskoulussa graafista suunnittelua. Suhoselle myönnettiin valtion taiteilijaeläke vuonna 1977.


title: Bernd Förster

text: Bernhard "Bernd" Georg Josef Förster (s. 3. toukokuuta 1956 Mosbach Länsi-Saksa) on aktiiviuransa jo lopettanut saksalainen jalkapalloilija. Hän oli pelipaikaltaan puolustaja. Myös hänen nuorempi veljensä, Karlheinz Förster, on entinen saksalainen jalkapalloilija, joka niin ikään pelasi puolustajana.


title: Bernd Förster

text: Jalkapallon pelaamisen Förster aloitti SV Waldhof Mannheimin riveissä. Juniortivuosiensa jälkeen hän edusti seuraa myös 16 edustusjoukkueen ottelussa. Aikuisten tasolla Dietz pelasi vuosien 1974-1986 aikana myös FC Bayern Münchenin (8 ottelua), 1. FC Saarbrückenin (61 ottelua, 5 maalia) ja VfB Stuttgartin (222 ottelua, 20 maalia) riveissä.


title: Bernd Förster

text: Seurajoukkuetasolla hän saavutti Mestarien liigan voiton kahdesti sekä Intercontinental Cupin voiton ja Saksan cupin voiton kertaalleen.


title: Bernd Förster

text: Maajoukkuetasolla Förster edusti Länsi-Saksan jalkapallomaajoukkuetta vuosien 1979–1984 aikana kaikkiaan 33 ottelussa onnistumatta pelaamissaan otteluissa maalinteossa. Hän oli mukana myös maan edustusmiehistössä vuosien 1980 ja 1984 EM-kilpailuissa sekä vuoden 1982 MM-kilpailuissa.


title: Toni Eriksson

text:
Toni Eriksson (s. 16. syyskuuta 1986 Vantaa) on suomalainen motocross- ja endurokuljettaja.
Helsingin moottorikerho HMK:n kasvatti ajaa KTM Nordicin tallissa.


title: Toni Eriksson

text: Vuoden 2013 Suomen offroad moottoripyöräilyn kuumin nimi teki historiaa ja ajoi viisi Suomen mestaruutta samalle kaudelle. Eriksson voitti neljä henkilökohtaista mestaruutta lajeista supercross, motocross MX1, enduro A3 sekä Cross Country. Lisäksi mies voitti motocrossin kerhojoukkueiden Suomen mestaruuden yhdessä Ludde Söderbergin ja Henric Stigelin kanssa.


title: Toni Eriksson

text: 2010 Eriksson otti erävoiton MX3 MM-sarjassa Vantaalla. Samana vuonna hän voitti ensimmäisen Suomen mestaruutensa MX1-luokassa.


title: Toni Eriksson

text: Vuonna 2011 Eriksson ajoi yhdessä Ludde Söderbergin kanssa Formula 1 -kuljettaja Kimi Räikkösen omistamassa Ice1Racing-motocrosstiimissä MM-sarjaa. Eriksson ja Söderberg olivat tallin ensimmäiset kuljettajat. Toni loukkaantui MX1 MM-sarjan avauskilpailujen virallisissa harjoituksissa Bulgarian Sevlievossa ja joutui jättämään MM-kaudellaan useita kilpailuja väliin.


title: Toni Eriksson

text: 2012 Eriksson ajoi toisen motocrossin MX1- luokan Suomen mestaruutensa.


title: Toni Eriksson

text:
https://www.facebook.com/pages/Toni-Eriksson/238595496224254
http://tonieriksson.com/


title: San Salvador (Bahama)

text: San Salvador on saari Bahamalla. Eräiden historioitsijoiden mukaan saari olisi ensimmäinen saari jolle Kristoffer Kolumbus rantautui vuonna 1492. Saaren pinta-ala on 163 neliökilometriä ja sitä asuttaa vajaa tuhat ihmistä. San Salvador muodostaa myös oman hallintoalueensa.


title: San Salvador (Bahama)

text: Vuonna 1492 Kolumbus rantautui saarelle, jota sen alkuperäisasukkaat kutsuivat nimellä Guanahani. Kolumbus nimesi itse saaren San Salvadoriksi, mikä merkitsee ""Pyhä Vapahtaja"". Espanjalaiset orjuuttivat Bahamasaarten asukkaat ja kuljettivat heidät siirtokuntiinsa 1500-luvun aikana jättäen saaret asumattomiksi. Bahama siirtyi Englannin hallintaan 1600-luvulla, ja useat saarista sai uuden nimen. Tätä saarta kutsuttiin vuoteen 1925 nimellä Watling kunnes historioitsijat esittivät teorian Guanahanin sijainnista, minkä jälkeen saari nimettiin San Salvadoriksi.


title: Fibonaccin alkuluvut

text: Fibonaccin alkuluvut ovat Fibonaccin lukujonossa esiintyvät alkuluvut. Ensimmäiset Fibonaccin alkuluvut ovat:


title: Fibonaccin alkuluvut

text: Ei tiedetä, onko Fibonaccin alkulukuja äärettömän monta. Fibonaccin jonon "F" ensimmäiset 33 alkulukujäsentä löytyvät seuraavista paikoista, kun alaindeksi n kertoo, monesko jonon jäsen on kyseessä:


title: Fibonaccin alkuluvut

text: Näiden todistettujen alkulukujen lisäksi sarjasta on löydetty seuraavat mahdolliset alkuluvut:


title: Fibonaccin alkuluvut

text: Tapaus n=4 pois lukien kaikilla Fibonaccin alkuluvuilla on alkulukuindeksi, mutta kaikki alkulukuindeksit eivät osoita alkulukua.


title: Fibonaccin alkuluvut

text: "F" on alkuluku kahdeksalla ensimmäisestä kymmenestä alkuluvusta. Poikkeukset ovat "F" = 1 ja "F" = 4 181 = 37 × 113. Indeksin kasvaessa Fibonaccin alkuluvut ovat kuitenkin harvinaisempia, ja "F" on alkuluku vain kahdellekymmenellekuudelle 1 229 alkuluvusta, jotka ovat pienempiä kuin 10 000.


title: Fibonaccin alkuluvut

text: Suurin tunnettu Fibonaccin alkuluku on "F". Sen osoittivat alkuluvuksi David Broadhurst ja Bouk de Water vuonna 2001. Suurin tunnettu mahdollinen Fibonaccin alkuluku on "F". Siinä on 411 439 numeroa ja sen löysi Henri Lifchitz vuonna 2009.


title: Fibonaccin alkuluvut

text: Alkulukuindeksisillä Fibonaccin luvuilla "F" ei ole lukua 1 suurempia yhteisiä jakajia identiteetin


title: Fibonaccin alkuluvut

text: vuoksi.


title: Fibonaccin alkuluvut

text: Jokaiselle "n" ≥ 3, "F" jakaa "F":n jos ja vain jos "n" jakaa "m":n.


title: Fibonaccin alkuluvut

text: Jos oletetaan, että m on alkuluku p yllämainitusta identiteetistä ja n < p, niin selvästi nähdään, että "F":llä ei voi olla yhteisiä tekijöitä aikaisempien Fibonaccin alkulukujen kanssa:


title: Ben Scrivens

text: Benjamin John Scrivens (s. 11. syyskuuta 1986 Spruce Grove, Alberta, Kanada) on kanadalainen jääkiekkomaalivahti, joka edustaa KHL-seura Salavat Julajev Ufaa.


title: Ben Scrivens

text: Ben Scrivens aloitti jääkiekkouransa kaudella 2004–2005 kanadalaisessa junioriliigassa AJHL:ssä, eli Alberta Junior Hockey Leaguessa. Hän aloitti kauden Drayton Valley Thunderin joukkueessa, jossa hän pelasi vain yhden ottelun ennen siirtymistään Calgary Canucksiin. Calgary Canucksissa Scrivens pelasi loppukauden, ja pelasi 40 ottelua joukkueen maalilla.


title: Ben Scrivens

text: Scrivens sai jääkiekkostipendin yliopistoon, jossa hänen uransa jatkui yliopistoliigassa. Scrivens pelasi yliopistoliigaa neljä kautta Cornell Big Redin joukkueessa ja torjui joukkueessa yli sata ottelua. Vaikka Scrivensin torjuntaprosentti oli yli 93 kolmella neljästä kaudestaan yliopistoliigassa, ei hän onnistunut herättämään minkään NHL-joukkueen mielenkiintoa ollessaan , ja näin häntä ei varattu lainkaan NHL:ään.


title: Ben Scrivens

text: Koska Scrivensiä ei oltu varattu NHL:ään, hän oli yliopistouransa päätyttyä vuonna 2010 vapaa pelaaja ja oli valmis neuvottelemaan kaikkien NHL-joukkueiden kanssa. Toronto Maple Leafs ja Scrivens solmivat sopimuksen 28. huhtikuuta 2010. Scrivensin tulokassopimus oli yksivuotinen. Maple Leafsin organisaatiossa oli useita maalivahteja, kuten James Reimer, Jussi Rynnäs, Jonas Gustavsson ja Jean-Sébastien Giguère. Niinpä Toronton johto päätti lähettää Scrivensin kauden 2010–2011 aluksi Pohjois-Amerikan kolmanneksi korkeimmalle sarjatasolle ECHL:ään yhteistyöseuraansa Reading Royalsiin. Loppukaudesta 2010–2011 Scrivens nostettiin Maple Leafsin farmijoukkue Toronto Marliesiin, Pohjois-Amerikan toiseksi korkeimmalle sarjatasolle AHL:ään. Scrivens onnistui vakuuttamaan Maple Leafsin toimitusjohtajan Brian Burken tarpeeksi, ja hän sai kauden jälkeen uuden sopimuksen Maple Leafsiin.


title: Ben Scrivens

text: Kaudella 2011–2012 Scrivens pelasi vuoroin AHL:n Toronto Marliesissa ja NHL:n Toronto Maple Leafsissa. Scrivens pelasi ensimmäisen NHL-ottelunsa 2011–2012 ottelussa Columbus Blue Jacketsia vastaan. Toronto voitti ottelun 4–1 ja Scrivens torjui ottelussa 38 laukausta. Kauden aikana Scrivens pelasi 39 AHL-ottelua ja 12 NHL-ottelua.


title: Ben Scrivens

text: NHL-kausi 2012–2013 lyheni merkittävästi työsulun vuoksi, ja kausi alkoi vasta tammikuussa 2013. Scrivens pelasi kauden NHL:ssä Maple Leafsin kakkosmaalivahtina James Reimerin takana. Scrivens pelasi kaudella 20 NHL-ottelua, joissa hän torjui Torontolle seitsemän voittoa ja kirjautti torjuntaprosentin 91,5 % ja auttoi joukkueensa NHL:n pudotuspeleihin vuosien tauon jälkeen. Pudotuspeleissä Toronto putosi ensimmäisellä kierroksella ja Reimer pelasi joukkueen kaikki ottelut. Ennen kauden 2013–2014 alkua Maple Leafs ja Los Angeles Kings sopivat pelaajavaihdosta, jossa maalivahdit Ben Scrivens ja Jonathan Bernier vaihtoivat joukkueita. Kings sai kaupassa myös hyökkääjä Matt Frattinin sekä toisen kierroksen varausvuoron joko vuoden 2014 tai 2015 varaustilaisuuteen. Kauden 2013-2014 aikana Scrivens ehti pelata 19 ottelua Los Angeles Kingsin paidassa ennen siirtoaan Edmonton Oilersiin. Ennen siirtoa Edmonton Oilers kauppasi maalivahti Devan Dubnykin Nashville Predatorsiin ja sai vaihdossa hyökkääjä Matt Hendricksin. Oilers kuitenkin paikkasi hetkittäisen maalivahtivajeensa hankkimalla Scrivensin Los Angeles Kingsistä kolmannen kierroksen varausoikeutta vastaan. Keväällä 2016 Scrivens siirtyi NHL-joukkue Montreal Canadiensiin.


title: Ben Scrivens

text: Heinäkuussa 2016 Scrivens solmi vuoden mittaisen sopimuksen KHL-seura Dinamo Minskin kanssa.


title: Matej Mohorič

text: Matej Mohorič (s. 19. lokakuuta 1994) on slovenialainen maantiepyöräilijä. Hän aloitti ammattilaisuransa Sava-joukkueessa 2013. Hän on edustanut Cannondale-tallia 2014, Cannondale-Garminia 2015, Lampre-Meridaa 2016, UAE Abu Dhabia 2017 ja Bahrain-Meridaa vuodesta 2018.


title: Matej Mohorič

text: Mohorič voitti Limburgin MM-kilpailujen 2012 alle 18-vuotiaiden sarjassa kultaa maantieajossa ja hopeaa aika-ajossa. Saman vuoden EM-kilpailuissa hän sai junioreiden sarjassa pronssia aika-ajossa. Hän voitti alle 23-vuotiaiden maantieajon maailmanmestaruuden Firenzessä 2013. Hän voitti seitsemännen etapin Espanjan ympäriajossa 2017 ja kymmenennen etapin Italian ympäriajossa 2018. Hän voitti BinckBank Tourin ja Saksan ympäriajon 2018.


title: Matej Mohorič

text: Lähde: Pro Cycling Stats


title: Alagoasinhokko

text: Alagoasinhokko ("Mitu mitu") on hokkoihin kuuluva kanalintu, jonka alkuperäistä elinympäristöä olivat alankometsät Brasilian alankometsät. Nykyisin lajista tunnetaan enää vain vankeudessa eläviä yksilöitä.


title: Alagoasinhokko

text: Kooltaan alagoasinhokko on suurikokoinen ja kasvaa noin 83–89 cm pitkäksi. Laji on päästään rinnastaan, niskastaan,siivistään ja pyrstöstä violettiin vivahtavan musta. Alaperä ja pyrstön kärki ovat punaruskeat. Nokka on suurikokoinen ja punainen. Myös jalat ovat väriltään punaiset. Alagoasinhokon silmien iiris on punaruskea ja korvien kohdalla on paljas harmahtava hyöhenetön laikku.


title: Alagoasinhokko

text: Alagoasinhokon alkuperäistä elinympäristöä olivat kosteat alankometsät Bahian, Alagoasin ja Pernambucon osavaltioissa Brasilian koillisosassa. Lajin ravintoa ovat laipikoiden ("Phyllanthus") ja eugenioiden ("Eugenia") sukujen kasvien hedelmät. Vankeudessa alagoasinhikkonaaras munii 2–3 munaa. Lintu on hävinnyt luonnosta sen elinympäristöjen huvettua sokeriruokoviljelmien alta. Viimeiset varmat luonnovaraisista yksilöistä ovat 1970-luvulta ja 1980-luvun lopusta on muutama epävarma havainto. Vankeudessa elävien alagoasinhokkojen määräksi arvioidaan noin 130 yksilöä, joista osa on risteymiä kyhmyhokon ("Mitu tuberosum") kanssa.


title: Elämä Marsissa

text: Mars on aurinkokunnan neljäs planeetta Auringosta lukien, ja Maan tavoin kiviplaneetta. Sen läheisyys ja samankaltaisuus Maahan ovatkin nostaneet esille kysymyksen elämästä Marsissa. Jo varhaiset tähtitieteilijät esittivät, että planeetan pinnalla voisi olla älykästä elämää, ja esimerkiksi Marsin kanavia arveltiin älykkäiden elämänmuotojen aikaansaannoksiksi. Vaikka nykyään tiedetään varmasti, että älykästä elämää ei planeetalla ole, ei mikro-organismien mahdollisuutta planeetalla ole poissuljettu. Nykyään Marsista etsitäänkin aktiivisesti elämälle soveltuvaa nestemäistä vettä ja eloperäisiä kemiallisia merkkejä. Toistaiseksi mikro-organismeja ei ole löydetty.


title: Elämä Marsissa

text: Vesi on elämän edellytys, ja muinaisessa Marsissa arvellaan olleen paikoittain jopa kilometrin syvyisiä meriä. Lisäksi on mahdollista, että nestemäistä vettä olisi edelleen planeetan kuoren alla. Tämän takia elämän etsintä planeetalla jakautuu muinaisen fossiloituneen ja nykyisen elämän etsintään. Myös kysymys muinaisesta elämästä planeetalla on edelleen avoin.


title: Elämä Marsissa

text: Marsissa olevan elämän mahdollisuutta on pohdittu ja tutkittu jo vuosisatojen ajan. 1800- ja 1900-luvuilla jotkut tähtitieteilijät uskoivat näkevänsä Marsissa kanavia, jotka olisivat avaruusolentojen kastelujärjestelmiä. Ajatuksen teki erityisen tunnetuksi kirjailija ja harrastelijatähtitieteilijä Percival Lowell. Nykyään tiedetään kanavien olevan luonnon muodostamia.


title: Elämä Marsissa

text: Ensimmäinen Marsia kuvannut luotain, Mariner 4, paljasti vuonna 1965 planeetan pinnan Kuun pinnan kaltaiseksi: se oli kuiva ja kylmä. Vuonna 1976 Viking 1 ja 2 -luotaimet etsivät mikro-organismeja planeetan pinnalta. Tulokset olivat negatiivisia. Elämän merkkien etsintä Marsissa jatkuu edelleen erilaisilla, yhä kehittyneemmillä luotaimilla.


title: Elämä Marsissa

text: Planeetan soveltuvuus elämälle riippuu monesta tekijästä, kuten veden ja ravinteiden saatavuudesta, lämpötilasta, energianlähteestä ja suojasta avaruudesta tulevaa säteilyä vastaan.


title: Elämä Marsissa

text: Vahvat todisteet (joista tärkeimpiin kuuluvat Mars Global Surveyor -luotaimen tekevät havainnot) puhuvat sen puolessa, että muinaisessa Marsissa on ollut nestemäistä vettä. Erityisesti pohjoisosia on peittänyt paikoittain jopa kilometrin syvyinen meri. Vesi alkoi haihtua noin miljardi vuotta sitten ilmakehän ohentumisen ja planeetan viilenemisen seurauksena.


title: Elämä Marsissa

text: Curiosity-mönkijän vuonna 2013 tekemien kivianalyysien mukaan muinainen Mars olisi soveltunut mikro-organismeille. Mönkijä löysi kostean ympäristön savimineraaleja sekä joitakin elämän perusrakenneaineita: rikkiä, typpeä, vetyä, happea, hiiltä ja fosforia planeetan muinaisista sedimenttikivistä. Myös alueen soveltuvuus elämälle arvioitiin hyväksi: muinainen, kostea elinympäristö ei liene ollut liian hapettava, hapan tai suolainen. Alue lienee kuivunut järvenpohja.


title: Elämä Marsissa

text: Jos tarkastellaan vain planeetan fyysisiä ominaisuuksia, Marsin nykyinen soveltuvuus elämälle on kyseenalainen. Se ei ole selkeästi liian kuuma tai kylmä elämälle, mutta jos elämää planeetalla on, sen elämänmuodot ovat luultavasti ekstremofiilejä. Fyysistä maankaltaisuutta mittaavalla "Earth Similarity Indexillä", jossa Maata vastaa luku 1, Marsin pinnan arvo on hieman yli 0,6. Toisaalta planeetan sisäosat saavat arvokseen yli 0,8. Indeksi on kuitenkin tarkoitettu käytettäväksi vähemmän tutkittujen eksoplaneettojen asutettavuuden ensimmäiseen arviointiin.


title: Elämä Marsissa

text: ALH 84001 on Etelämantereelta löytynyt marsperäinen meteoriitti. Vuonna 1996 tutkijaryhmä väitti, että siinä olisi mikroskooppisia, fossiileja muistuttavia rakenteita. Löytö sai osakseen sekä kannatusta että kritiikkiä; esimerkiksi meteoriitin saastuminen Maahan putoamisen jälkeen olisi ollut mahdollista, ja myös mikrofossiilien kokoa pidettiin liian pienenä. Myöhemmin samankaltaisia kuvioita löydettiin myös kahdesta muusta meteoriitista: Etelämantereelta löytyneestä Yamato 593:sta ja Egyptiin 1900-luvun alussa pudonneesta Nakhlasta.


title: Elämä Marsissa

text: Vuonna 2004 varmistettiin, että Marsin kaasukehästä oli löytynyt pieni määrä metaania (noin 10 osaa miljardissa). Koska metaanin tulisi säilyä planeetan kaasukehässä vain muutamia satoja vuosia, sen synnyn tulisi olla vakaata, että sitä olisi kaasukehässä pysyvästi. Arveltiin, että metaani olisi seurausta mikroskooppisten elämänmuotojen toiminnasta planeetan kuoren alla.


title: Elämä Marsissa

text:
19. syyskuuta 2013 julkaistiin uudemman Curiosity-mönkijän havaintoihin perustuva tutkimustulos, jonka mukaan metaania olisi kaasukehässä vain murto-osa aiemmin Maasta tai avaruudesta käsin tehtyihin havaintoihin verrattuna.
Joulukuussa 2014 Curiosity löysi kivinäytteestä metaania ja perkloraattia. Jälkimmäinen yhdiste voi estää orgaanisen aineksen tunnistamisen. Kiven alkuperästä ei ole varmuutta.


title: Viiksisirppikipuaja

text: Viiksisirppikipuaja ("Drymotoxeres pucheranii") on kipuajien heimoon kuuluva varpuslintu.


title: Viiksisirppikipuaja

text: Viiksisirppikipuajaa tavataan Kolumbiassa, Ecuadorissa ja Perussa. Se on harvinainen, laikuttaisesti levittäytynyt ja huonosti tunnettu, ja se on luokiteltu silmälläpidettäväksi.


title: Viiksisirppikipuaja

text: Viiksisirppikipuajaa tavataan vuoristometsissä 900–3 250, pääasiassa yli 2 000 metrin korkeudella merenpinnasta.


title: Carl Ludwig Siegel

text: Carl Ludwig Siegel (31. joulukuuta 1896 Berliini, Saksan keisarikunta – 4. huhtikuuta 1981 Göttingen, Länsi-Saksa) oli saksalainen matemaatikko. Hän on 1900-luvun alkupuoliskon merkittävimpiä matemaatikkoja, ja hänen tutkimukset suuntautuivat erityisesti lukuteoriaan, Diofantoksen yhtälöihin ja taivaanmekaniikkaan. Siegel palkittiin vuonna 1978 Wolfin palkinnolla.


title: Carl Ludwig Siegel

text: Siegel syntyi vuonna 1896 Berliinissä, missä hän aloitti yliopisto-opintonsa 1915. Hänen opettajiaan Humboldt-yliopistossa olivat muun muassa Max Planck ja Ferdinand Georg Frobenius. Siegel suunnitteli suuntautuvansa tähtitieteeseen, mutta Frobeniuksen vaikutuksesta hän kääntyi lukuteoriaan, josta tulikin hänen uransa päätutkimusala. Siegelin opiskelut katkesivat 1917, kun hänet värvättiin armeijaan. Hän ei sopeutunut armeijaan, ja hänet vapautettiin palveluksesta ennen ensimmäisen maailmansodan loppua. Sodan jälkeen Siegel jatkoi opintojaan Göttingenin Georg-August-yliopistossa. Edmund Landau oli Siegelin väitöskirjan ohjaaja, ja Siegel valmistui tohtoriksi vuonna 1920.


title: Carl Ludwig Siegel

text: Siegel nimitettiin vuonna 1922 Arthur Moritz Schönfliesin seuraajaksi Frankfurt am Mainin Johann Wolfgang Goethe -yliopistoon. Siegel vietti vuoden 1935 Princetonissa Institute for Advanced Studyssa. Saksassa Siegel hyväksyi vuonna 1937 paikan Göttingenin yliopistosta, jossa aloitti seuraavana vuonna. Toisen maailmansodan alettua 1939 Siegel ei halunnut enää jäädä kotimaahansa. Hän jätti Saksan varhain vuonna 1940 ja muutti Tanskan kautta Norjaan ja sieltä edelleen Yhdysvaltoihin. Siegel työskenteli vuodet 1940–1951 Institute for Advanced Studyssa. Hän palasi tämän jälkeen Göttingenin yliopistoon, jonka palveluksessa oli uransa loppuun.


title: Carl Ludwig Siegel

text: Siegel sai vuonna 1978 Wolfin palkinnon erityisesti lukuteorian, Diofantoksen yhtälöiden ja taivaanmekaniikasta tekemiensä tutkimusten ansiosta. Matemaatikko André Weil on kutsunut Siegeliä 1900-luvun alkupuoliskon merkittävimmäksi matemaatikoksi.


title: Etelänsirppikipuaja

text: Etelänsirppikipuaja ("Campylorhamphus falcularius") on kipuajien heimoon kuuluva varpuslintu.


title: Etelänsirppikipuaja

text: Etelänsirppikipuajaa tavataan Brasilian etelä- ja itäosissa, Kaakkois-Paraguayssa ja Koillis-Argentiinassa. Lajia on kuvattu harvinaiseksi, ja sen kannankehitys on laskeva. Sen ei kuitenkaan uskota olevan vaarassa, ja se on luokiteltu elinvoimaiseksi.


title: Isosirppikipuaja

text: Isosirppikipuaja ("Campylorhamphus pusillus") on kipuajien heimoon kuuluva varpuslintu.


title: Isosirppikipuaja

text: Isosirppikipuajaa tavataan Kolumbiassa, Costa Ricassa, Ecuadorissa, Nicaraguassa, Panamasa, Perussa ja Venezuelassa. Lajia on kuvattu harvinaiseksi, ja sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Käyräsirppikipuaja

text: Käyräsirppikipuaja ("Campylorhamphus procurvoides") on kipuajien heimoon kuuluva varpuslintu.


title: Käyräsirppikipuaja

text: Käyräsirppikipuajaa tavataan laajalla alueella Etelä-Amerikan pohjoisosissa ja sitä esiintyy Brasiliassa, Kolumbiassa, Ecuadorissa, Ranskan Guianassa, Guyanassa, Perussa, Surinamessa ja Venezuelassa. Lajia on kuvattu harvinaiseksi, ja sen kannankehitys on laskeva. Sen ei kuitenkaan uskota olevan vaarassa, ja se on luokiteltu elinvoimaiseksi.


title: Campylorhamphus gyldenstolpei

text: Campylorhamphus gyldenstolpei on kipuajien heimoon kuuluva varpuslintu. Se kuvattiin tieteelle uutena lajina vuonna 2013 läntisestä Amazoniasta.


title: Campylorhamphus cardosoi

text: Campylorhamphus cardosoi on kipuajien heimoon kuuluva varpuslintu. Se kuvattiin tieteelle uutena lajina vuonna 2013 Amazoniasta, Brasiliasta.


title: Kanelikurkkukipuaja

text: Kanelikurkkukipuaja ("Dendrexetastes rufigula") on kipuajien heimoon kuuluva varpuslintu.


title: Kanelikurkkukipuaja

text: Kanelikurkkukipuajaa tavataan laajalla alueella Etelä-Amerikan pohjoisosissa. Lajia on kuvattu melko yleiseksi. Sen kannankehitys on laskeva, mutta laji on luokiteltu elinvoimaiseksi, koska sen ei uskota olevan vaarassa.


title: Oliivikipuaja

text: Oliivikipuaja ("Sittasomus griseicapillus") on kipuajien heimoon kuuluva varpuslintu.


title: Oliivikipuaja

text: Oliivikipuajaa tavataan hyvin laajalla alueella Meksikosta Etelä-Amerikan keskiosiin. Sen kannaksi arvioidaan 5–50 miljoonaa yksilöä, ja laji on luokiteltu elinvoimaiseksi.


title: Viikatekipuaja

text: Viikatekipuaja ("Drymornis bridgesii") on kipuajien heimoon kuuluva varpuslintu.


title: Viikatekipuaja

text: Viikatekipuajaa tavataan Etelä-Amerikassa Etelä-Boliviasta ja Paraguayasta Argentiinan keskiosiin ja Uruguayhyn. Lajia on kuvattu harvinaisesta melko yleiseksi. Sen kannankehitys on vakaa, ja se on luokiteltu elinvoimaiseksi.


title: Antero Hämeen-Anttila

text: Kaarle Antero Hämeen-Anttila (25. joulukuuta 1931 – 28. marraskuuta 2001) oli suomalainen tähtitieteen professori. Hämeen-Anttila oli Oulun yliopiston tähtitieteen professori 1971–1994.


title: Antero Hämeen-Anttila

text: Antero Hämeen-Anttilan isä oli kustannusjohtaja Väinö Hämeen-Anttila ja äiti tämän toinen puoliso Eva. Hämeen-Anttila tuli ylioppilaaksi vuonna 1950, valmistui filosofian kandidaatiksi 1953 ja väitteli tohtoriksi 1957 Helsingin yliopistossa. Gustaf Järnefeltin ohjaaman suhteellisuusteoriaa käsitelleen väitöskirjan nimi on "Eine Theorie der Gravitation und des Elektromagnetismus".


title: Antero Hämeen-Anttila

text: Hämeen-Anttila toimi Helsingin tähtitieteellisen observatorion assistenttina 1955–1962, Oulun yliopiston teoreettisen fysiikan vt. professorina 1962–1964, saman yliopiston tähtitieteen apulaisprofessorina 1964–1971 ja professorina vuodesta 1971. Hämeen-Anttilan tieteellinen kiinnostus kohdistui kuuhun, planeettoihin, astrofysiikkaan ja suhteellisuusteoriaan. Arabian kielen tutkija Jaakko Hämeen-Anttila on Antero Hämeen-Anttilan poika.


title: Aihetunniste

text: Aihetunniste (engl. "hashtag", suomeksi myös "avainsana") on kokonaisuus, joka muodostetaan ristikkomerkillä (#) ja sitä seuraavalla sanalla tai merkkijonolla. Metatietotunnisteisiin kuuluva aihetunniste helpottaa viestintää, sen avulla viestit ohjautuvat oikeaan paikkaan ja sen avulla voi hakea tiettyyn aiheeseen liittyviä viestejä. Aihetunnisteen perimmäinen tarkoitus on saattaa saman aihealueen viestit yhteen, jotta tiedonhakijan olisi helpompi tarkastella ja yhdistellä tietoja. Sosiaalisen median sovelluksissa, kuten Twitterissä, käyttäjä voi muodostaa hashtagin tagaamalla viestin sisältöä kuvailevan sanan tai fraasin, esim. “Kevään 2015 #eduskuntavaalit".


title: Aihetunniste

text: Hashtagin käyttö sai alkunsa yhteisö- ja mikroblogipalvelussa Twitterissä elokuussa 2007, kun Chris Messina ehdotti tviitissään #-symbolin käyttämistä asioiden ryhmittelyyn Twitterissä. Messina avasi ajatustaan blogissaan FactoryCity, jossa hän esitti kanavien luomista Twitteriin IRC-pikaviestintäpalvelun ja eri verkkoyhteisöpalvelujen (muun muassa Flickr) mallia käyttäen. Kirjoituksessaan hän käytti näistä kanavista nimitystä tag channels. Messinan ajatuksena oli parantaa Twitterin käyttökokemusta mahdollistamalla sisällön kontekstointia, suodattamista ja serendipisyyttä.


title: Aihetunniste

text: Ensimmäistä kertaa nimeä hashtag käytti Stowe Boyd blogitekstissään ”Hash Tags = Twitter Groupings”, jossa hän kommentoi Messinan ehdotusta. Tammikuussa 2012 the American Dialect Society -yhdistys valitsi hashtagin vuoden sanaksi. Sana lisättiin Oxford English Dictionaryyn (OED) kesäkuussa 2014.


title: Aihetunniste

text: Aihetunnisteet on usein linkitetty suoraan hakuun, jos palvelu tukee hashtag-hakuja. Tällöin linkitettyjä avainsanoja klikkaamalla käyttäjä pääsee näkemään muut viestit, joissa kyseinen sana esiintyy; monissa palveluissa tämä ei poikkea normaalista hakutulosnäkymästä.


title: Aihetunniste

text: Hashtageja käytetään paljon sosiaalisessa mediassa, esimerkiksi seuraavilla verkkosivustoilla:


title: Aihetunniste

text: Koska Twitterissä viestin pituus on rajoitettu 280 merkkiin , tulisi hashtagin olla joko yhden sanan tai muutamien kirjainten pituinen. Hashtag.org sivuston ohjeistuksen mukaan olisi käytettävä ainoastaan kirjaimia tai numeroita ilman välilyöntejä, erikoismerkit, kuten “!, $, %, ^, &, *, +, .” eivät toimi.


title: Aihetunniste

text: Twitterissä käyttäjien välinen viestintä toimii sosiaalisen median monelta-monelle tapahtuvan viestinnän mallin mukaisesti, joka mahdollistaa yksittäisen käyttäjän viestin leviämisen suurelle yleisölle. Dhiraj Murthy rinnastaa hashtagin samantyyppiseksi viestintävälineeksi kuin tviittiin vastaaminen ("retweet" tai "RT"). Useat tviittaukset tai arvostettujen henkilöiden tekemät uudelleentviittaukset saattavat johtaa suosion kasvuun tietyn aiheen osalta.


title: Aihetunniste

text: Tietyt sanat eivät toimi Instagramissa tunnisteina eli ovat ns. rikkinäisiä hashtageja, jotka Instagram on tehnyt toimimattomaksi. Nämä voivat olla esimerkiksi liian yleisiä tunnisteita, kuten #Instagram, #iphone, ja monet laihdutukseen liittyvät hashtagit, minkä avulla Instagram yrittää suojella nuoria käyttäjiään. Toimimattoman hashtagin käyttäminen esimerkiksi kuvan yhteydessä saa kuvan näkymään ainoastaan omassa kuvagalleriassa, mutta hakemalla kyseistä viestiä ei löydy.


title: Aihetunniste

text: Hashtagit ovat varsin yleisiä televisio-ohjelmien ja tapahtumien viestinnässä ja markkinoinnissa. Televisio-ohjelman kulkua voidaan seurata ja kommentoida reaaliaikaisesti muun muassa Twitterissä aiheeseen liittyvällä tunnuksella, esimerkiksi Linnan juhlia hashtagilla #linnanjuhlat tai #slottsbalen.


title: Aihetunniste

text: Hashtagia käytetään myös erilaisten tapahtumien yhteydessä tarjonnan optimoinnissa kohdemarkkinoille, edellyttäen että hashtag on ennakkoon julkistettu tai mainostettu. Tapahtumaan liittyvä informaatio voidaan tagata ja jakaa käyttäjille normaaliin tapaan. Käyttämällä yleisölle tuttua hashtagia saadaan viesti ohjattua samaan virtaan muiden aihealueen viestien kanssa. Tapahtumien näkyvyys voidaan sosiaalisessa mediassa varmistaa "älykkäällä hashtagaamisella", esimerkiksi #pitchfestoulu, joka on suoraan johdettu tapahtuman Twitter-tilin nimestä @PitchFestOulu.


title: Aihetunniste

text: Hashtagien käyttöä on yritetty ohjeistaa niiden alkutaipaleelta saakka. Joulukuussa 2007 Chris Messina kommentoi blogikirjoituksessaan ”Making the most of hashtags” hashtagin hyviä käyttötapoja. Kirjoituksessaan hän kehottaa käyttämään hashtageja säästäen ja kunnioittavasti, jotta niistä saa parhaan mahdollisen hyödyn ärsyttämättä muita käyttäjiä. Myös eri yhteisöpalvelut ovat julkaisseet verkkosivuillaan ohjeistuksia liittyen hashtagien käyttöön. Esimerkiksi Twitter ohjeistaa käyttämään hashtageja vain asiayhteyteen kuuluvissa keskusteluaiheissa ja vain paria hashtagia yhdessä tviitissä.


title: Aihetunniste

text: Hashtagien käytön lisääntyessä niiden ympärille muodostuneet käyttösäännöt ovat tarkentuneet. Hashtagit suositellaan pitämään lyhyinä ja selkeinä, jotta eri aihepiirien löytäminen ja osallistuminen niistä käytyyn keskusteluun olisi vaivatonta. Samalla kehotetaan välttämään hashtagien väärinkäyttöä. Yleisimpiä väärinkäytön muotoja on hashtagin käyttö jokaisessa sanassa (esim. #tänään #on #ihana #päivä #koska #aurinko #paistaa) tai kokonaisessa lauseessa (esim. #tänäänonihanapäiväkoskaaurinkopaistaa) sekä suositun hashtagin käyttö asiayhteydestä irrotettuna ja trollaaminen. Hashtageja ei voi omistaa tai varata omaan käyttöön. Käytössä olevia ja suosittuja hashtageja voi etsiä esimerkiksi hashtags.org –sivustolta sekä Suomen hashtag -kirjastosta.


title: Aihetunniste

text: Hashtag ei ole vielä vakiintunut käsitteenä suomen kieleen. Sanan suomenkielisestä nimestä on ollut keskustelua ja monia eri vaihtoehtoja on esitetty. Kotimaisten kielten keskus (KOTUS) ohjeistaa käyttämään termiä aihetunniste. Ohjeistus perustuu Sanastokeskus TSK:n Tietotekniikan termitalkoiden suositukseen. Samaa suositusta käyttää Helsingin kaupunki, joka ohjeistaa työntekijöitään käyttämään hashtagin sijaan termejä aihetunniste tai avainsana. Muita usein käytettyjä termejä ovat risuaita, ristikkomerkki ja tunnus.


title: Konnitsa

text: Konnitsa oli kylä Viipurin läänin Pyhäjärvellä, Karjalankannaksella. Kylä sijaitsi Kiimajärven luoteispäässä, Pyhäjärven ja Räisälän rajalla. Kylän halki virtasi Konnitsanjoki, jonka kautta Kiimajärven vedet purkautuivat Suvantoon lähellä Tiurinkylää. Konnitsan naapurikylät Pyhäjärvellä olivat Hassinmäki ja Musakanlahti Kiimajärven rannalla, kaakkoon Konnitsan kyläkeskuksesta, sekä Kahvenitsa, joka sijaitsi Konnitsan itäpuolella.


title: Konnitsa

text: Konnitsa oli Pyhäjärven pitäjän tärkeimpiä ja suurimpia kyliä. Konnitsassa oli asukkaita kirkonkirjojen mukaan yhteensä 661 henkeä ennen talvisotaa. Kylä sai toimeentulonsa suurimmaksi osaksi maataloudesta. Peltoa kylässä oli vuonna 1929 yhteensä 540,12 hehtaaria ja niittyä 164,86 hehtaaria. Metsää kylän alueella oli yhteensä 2.285,83 hehtaaria. Vuoteen 1943 mennessä peltoa oli kuitenkin raivattu lisää peräti 211,17 hehtaaria, ja tuolloin kylä olikin peltopinta-alaltaan pitäjän suurin. Vuonna 1925 tiloja oli kylässä 99 kappaletta.


title: Konnitsa

text: Kiimajärven pään ja Konnitsanjoen ympärille muodostunut kyläkeskus oli muodostunut tiheäksi. Kylän tärkein kulkuväylä oli Alakylästä Kahvenitsan kautta Konnitsaan ja edelleen Räisälään johtava maantie, johon yhtyi pienempiä maanteitä kyläkeskuksen koillis-, etelä- ja lounaispuolelta. Maantie kiersi Kiimajärven pään lähellä rantaa, ja ylitti Konnitsanjoen siltaa myöden. Joen perkaus oli tuottanut runsaasti uudispeltoja joen varrelle, ja kyläkeskuksen viljelysaukeat olivatkin huomattavia. Kylään kuuluivat myös keskuskylään nähden erilliset Äijölän ja Kaurun kylänosat.


title: Konnitsa

text: Konnitsan kylä toimi aktiivisena paikalliskeskuksena. Konnitsassa toimivat mm. osuuskassa, työväenyhdistys, marttayhdistys, sekakuoro, nuorisoseura ja raittiusyhdistys, joista kaksi viimeksi mainittua rakensivat omat toimitalonsa. Konnitsaan oli perustettu oma osuuskauppa vuonna 1907, ensimmäisenä Pyhäjärvellä. Osuuskauppa oli vakavarainen, ja rakensi vuonna 1938 uuden myymälärakennuksen kylän keskustaan. Kaupalla oli myös sivuliike Musakanlahden kylässä. Kylässä toimivat myös Topias Kaasalaisen, Tuomas Luukkasen ja Naskalin yksityiset kauppaliikkeet sekä Ala-Vuoksen osuusliikkeen paikallismyymälä.


title: Konnitsa

text: Kansakoulu Konnitsan kylässä sai alkunsa vuonna 1894, jolloin Konnitsan lahjoitusmaahovilta vuokratuissa rakennuksissa alkoi opetus. Oma rakennus valmistui vuonna 1902. Koulurakennusta parannettiin vuonna 1934, jolloin koululle rakennettiin myös talousrakennus ja kellari. Vuosina 1894–1913 koulun opettajana toimi hist.-kielit. ylioppilas Bernhard Wuorio (1873–1913).


title: Konnitsa

text: Konnitsa tuli myös tunnetuksi maamieskoulustaan, joka perustettiin lahjoitusmaahovin tiloihin vuonna 1907. Koulu antoi opetusta paitsi Pyhäjärven, myös lähikuntien asukkaille puolivuosittaisten talvikurssien muodossa. Koulu tuhoutui tulipalossa 15 vuotta myöhemmin.


title: Karlheinz Förster

text: Karlheinz Helmut Förster (s. 25. heinäkuuta 1958 Mosbach Länsi-Saksa) on aktiiviuransa jo lopettanut saksalainen jalkapalloilija. Hän oli aktiiviuransa ajan pelipaikaltaan keskuspuolustaja. Myös hänen vanhempi veljensä, Bernd Förster, on entinen saksalainen jalkapalloilija, joka niin ikään oli pelipaikaltaan puolustaja.


title: Karlheinz Förster

text: Jalkapallon pelaamisen Förster aloitti SV Waldhof Mannheimin riveissä. Hän siirtyi myöhemmin pelaamaan VfB Stuttgartiin, jossa pelasi junioriotteluiden lisäksi myös edustusjoukkueen mukana vuosina 1977–1986 kaikkiaan 311 ottelua, joissa viimeisteli 22 maalia. Stuttgartista hän siirtyi pelaamaan Olympique de Marseillen riveissä, jota edusti vuosien 1986–1990 aikana 103 ottelussa. Ranskassa pelaamissaan otteluissa hän viimeisteli kuusi maalia.


title: Karlheinz Förster

text: Seurajoukkuetasolla hän saavutti Ligue 1:n mestaruuden kahdesti sekä Bundesliigan mestaruuden, Saksan cupin ja Ranskan cupin voiton kertaalleen. Vuonna 1982 hänet lisäksi valittiin vuoden jalkapalloilijaksi Saksassa.


title: Karlheinz Förster

text: Maajoukkuetasolla Förster edusti Länsi-Saksan jalkapallomaajoukkuetta vuosien 1978–1986 aikana kaikkiaan 81 ottelussa ja onnistui pelaamissaan otteluissa kahdesti maalinteossa. Hän oli mukana myös maan edustusmiehistössä vuosien 1980 ja 1984 EM-kilpailuissa sekä vuoden 1982 ja 1986 MM-kilpailuissa. Förster myös valittiin turnauksen tähdistökentälliseen sekä 1980 että 1984 EM-kilpailuissa.


title: Keplerin kolmio

text: Keplerin kolmio on suorakulmainen kolmio, jonka pidemmän kateetin suhde lyhyempään on sama kuin hypotenuusan suhde pidempään kateettiin. Sivujen pituuksien suhteet liittyvät kultaiseen leikkaukseen:


Keplerin kolmio


title: Keplerin kolmio

text: ja voidaan kirjoittaa: formula_2 tai likiarvoin: 1 : 1,272 : 1,618.


title: Keplerin kolmio

text: Kun kolmion sivuille piirtää neliöt, niiden alat (katso kuva) noudattavat kultaista leikkausta.


title: Keplerin kolmio

text: Keplerin kolmiot on nimetty saksalaisen matemaatikon ja tähtitieteilijän Johannes Keplerin (1571–1630) mukaan. Hän osoitti ensimmäisenä, että kolmion määrittelevä hypotenuusan ja lyhyen kateetin suhde vastaa kultaista leikkausta. Kelperin kolmio yhdistää toisiinsa Pythagoraan lauseen ja kultaisen leikkauksen, mikä kiehtoi kovasti Kepleriä:


title: Keplerin kolmio

text: Jotkin lähteet väittävät, että Kheopsin pyramidin muodosta voidaan tunnistaa kolmio, jonka mittasuhteet ovat hyvin lähellä Keplerin kolmiota.


title: Keplerin kolmio

text:
Kolmio, jonka sivujen pituudet ovat formula_3, formula_4 ja formula_5 voidaan osoittaa suorakulmaiseksi kirjoittamalla kultaiselle leikkaukselle oleellinen toisen asteen yhtälö:
Pythagoraan lauseen muotoon:


title: Keplerin kolmio

text: Positiivisten reaalilukujen a ja b aritmeettinen keskiarvo, geometrinen keskiarvo sekä harmoninen keskiarvo muodostavat suorakulmaisen kolmion sivujen pituudet, jos ja vain jos kolmio on Keplerin kolmio.


title: Keplerin kolmio

text: Keplerin kolmio voidaan konstruoida harpilla ja viivaimella piirtämällä ensin kultainen suorakulmio:


title: Keplerin kolmio

text:
Kun tarkastelee mitä tahansa Keplerin kolmiota, jonka sivujen pituudet ovat formula_8 sekä
Tällöin neliön piiri (formula_9) sekä ympyrän kehän pituus (formula_10) ovat lähes yhtä suuret – virhe on vähemmän kuin 0,1 %.


title: Keplerin kolmio

text: On kyse matemaattisesta yhteensattumasta formula_11. Kyseisillä ympyrällä ja neliöllä ei voi olla samaa piiriä, sillä tällöin olisi olemassa ratkaisu jo antiikin aikana pohdittuun (ja mahdottomaan) ympyrän neliöimisongelmaan. Toisin sanoen formula_12, sillä formula_13 on transsendenttiluku.


title: Keplerin kolmio

text: Joidenkin lähteiden mukaan Keplerin kolmioita voidaan nähdä egyptiläisten pyramidien muotoilussa. Muinaiset egyptiläiset tuskin kuitenkaan tunsivat matemaattista yhteensattumaa piin ja kultaisen leikkauksen välillä.


title: Aho Group

text: Aho Group on suomalainen yritysryhmä, joka omistaa lääkäri- ja hiihtokeskuksia.


title: Aho Group

text:
Konserniin kuuluvat nyt Rukan ja Pyhän matkailukeskukset, Lääkärikeskus Aava, Uudenmaan Seniorikodit ja Yhtyneet Medix Laboratoriot, josta Aho Group omistaa noin kolmanneksen.
Lisäksi Aho Groupilla on vähemmistöosuudet lasten- ja nuorten lääkäriasema Pikkujätistä ja syöpäklinikka Docratesista.


title: Aho Group

text: Vuonna 2005 muodostettu Aho Group on yhtiön perustajan Juhani Ahon viiden lapsen hoidossa, ja vuonna 2008 se palkittiin Vuoden perheyrityksenä. Konsernin liikevaihto oli tuolloin 63 miljoonaa euroa ja henkilöstömäärä 670.


title: Aho Group

text: Ilmavoimien ylilääkärinä toiminut Juhani Aho perusti vuonna 1964 kollegojensa kanssa Helsingin Lääkärikeskus J. Aho & Kumpp. Ky:n. Vuonna 1969 se yhdistyi laboratoriopalveluja tarjoavan yrityksen kanssa, ja nimeksi tuli Helsingin Lääkärikeskus Oy ja Laboratoriot Oy. Vuonna 1972 Mannerheimintiellä toimivat lääkäreiden vastaanottojen lisäksi kliininen laboratorio, kuulontutkimus, leikkaussali, fysikaalinen hoito-osasto ja rokotusasema. Vuonna 1989 syntyi Helsingin Lääkärikeskus Teslamed, joka erikoistui suuritehoiseen magneettikuvaukseen ja tietokonetomografiaan. Lääkärikeskus perusti uusia toimipisteitä eri puolille pääkaupunkiseutua ja Uuttamaata. Vuonna 2004 ostettiin Orto, vuonna 2010 osia Medicitystä ja vuonna 2011 turkulainen sairaala Neo. Vuodesta 2012 konsernin terveydenhoitotoiminnan kattonimeksi otettiin Lääkärikeskus Aava, joka muodostettiin vuoden 1969 fuusioyrityksen perustajaosakkaiden sukunimien alkukirjamista: Eila Aho, Matti Aro, Eero Vaheri ja Juhani Aho.


title: Aho Group

text: Vuonna 1972 Aho osti vaikeuksiin joutuneen Rukatunturi Oy:n Kuusamon Rukan alueelta ja kehitti siitä isoin investoinnein monipuolisen hiihto- ja matkailukeskuksen. Vuonna 1988 konserniin ostettiin Pyhätunturin hiihtokeskustoiminnot ja hotelli Kultakero Pelkosenniemeltä.


title: Harald af Hällström

text: Harald Eliel af Hällström (s. 5. helmikuuta 1923 Karjaa) on suomalainen juristi, 1970–1980-luvulla korkeimman oikeuden jäsen.


title: Harald af Hällström

text: Af Hällström oli Helsingin hovioikeuden hovioikeudenneuvos 1962–1978, oikeusministeriön lainsäädäntöneuvos 1963–1970 ja korkeimman oikeuden jäsen 1978–1989.


title: Harald af Hällström

text: Hän oli suomalaisen aatelissuvun af Hällström jäsen.


title: Jouko Hämäläinen

text: Jouko Martti Ensio Hämäläinen (4. kesäkuuta 1929 Kuopio – 1. maaliskuuta 2006 Helsinki) oli suomalainen metsätieteilijä. Hän oli Metsäntutkimuslaitoksen liiketaloudellisen metsäekonomian professori 1974–1994. Hän tutki yrityksen arvon määritystä ja metsän kasvatuksen kannattavuuden laskentamalleja.


title: Jouko Hämäläinen

text: Hän oli koulutukseltaan metsänhoitaja (1952) ja ekonomi (1962).


title: Marburgin yliopisto

text: Marburgin yliopisto () on Saksan vanhimpia yliopistoja ja sen sanotaan olevan maailman ensimmäinen protestanttinen yliopisto. Se on perustettu vuonna 1527. Yliopistossa on 19 400 opiskelijaa ja se on noin 4 000 ihmisen työpaikka.


title: Marburgin yliopisto

text: Yliopistossa on oikeustieteen, kauppatieteen, yhteiskuntatieteiden, psykologian, protestanttisen teologian, historian ja kulttuurintutkimuksen, taiteentutkimuksen, matematiikan, fysiikan, biologian, maantieteen, kemian, farmasian, lääketieteen sekä kasvatustieteen tiedekunta.


title: Rauno Hämäläinen

text: Rauno Martti Kalervo Hämäläinen (9. heinäkuuta 1931 Pälkjärvi) on suomalainen fyysikko. Hän väitteli filosofian tohtoriksi 1963. Hän on ollut Joensuun korkeakoulun, myöhemmin Joensuun yliopisto, professori 1974–1994. Hän on tutkinut ydinfysiikkaa.


title: Liisa Hännikäinen

text: Liisa Kyllikki Hännikäinen, oik. Hännikäinen-Sas (s. 30. syyskuuta 1943 Kuorevesi) on suomalainen kirjailija. Hän on kuvannut objektiivisesti maaseudun murrosilmiöitä.


title: Liisa Hännikäinen

text: Hännikäinen on saanut useita kirjallisuuspalkintoja


title: Emilio Izaguirre

text: Emilio Arturo Izaguirre Girón (s. 10. toukokuuta 1986 Tegucigalpa, Honduras) on hondurasilainen jalkapalloilija. Hän edustaa skotlantilaista Celticiä ja on pelipaikaltaan vasen laitapuolustaja.


title: Emilio Izaguirre

text: Izaguirre siirtyi kotimaansa Motaguasta 18. elokuuta 2013 nelivuotisella sopimuksella skottijätti Celticiin. Siirtosummaa ei tuotu julki. Hän pelasi ensimmäisen ottelun Skotlannin valioliigassa 29. elokuuta 2010 Motherwelliä vastaan.


title: Emilio Izaguirre

text: Izaguirre pelasi ensimmäisen ottelunsa Hondurasin maajoukkueessa tammikuussa 2007, kun Honduras kohtasi ystävyysottelussa Tanskan.


title: Malapert

text: Malapert on Kuun etelänavan lähellä sijaitseva kraatteri. Kraatterin halkaisija on yli 70 km ja se sijaitsee kutakuinkin välillä 84–86° eteläistä leveyttä. Se on nimetty 1600-luvun belgialaisastronomi Charles Malapertin mukaan.


title: Malapert

text: Maahan Malapert näkyy sivusta, ja auringonvalo sinne tulee matalassa kulmassa. Näiden syiden takia kraatterista ei voi nähdä paljon yksityiskohtia Maasta käsin.


title: Ragnar

text: Raignar on alkuaan germaaninen miehen etunimi. Nimen alkuperäinen muoto on ollut "Ragnhard", jonka alkuosa merkitsee "neuvoa", loppuosa "kovaa" tai "rohkeaa". Suomessa nimestä ovat käytössä myös muunnokset Raino ja Raine


title: Ragnar

text: Suomessa nimi Ragnar on vuoden 2009 loppuun mennessä annettu Väestörekisterikeskuksen tietojen mukaan 3393 miespuoliselle henkilölle.


title: Ragnar

text: Ragnarin nimipäivä on suomenruotsalaisen kalenterin mukaan 1. lokakuuta. Nykyisellä päivällään se on ollut vuodesta 1995 lähtien; vuosina 1929–1994 nimipäivä oli 9. toukokuuta.


title: Stefan Bradl

text: Stefan Bradl (s. 29. marraskuuta 1989 Augsburg) on saksalainen ratamoottoripyöräilijä. Hän ajaa kaudella 2013 MotoGP-luokassa LCR-tallin Hondalla.


title: Stefan Bradl

text: Bradlin uran toistaiseksi paras saavutus on Moto2-luokan maailmanmestaruus kaudella 2011. Hänen isänsä Helmut Bradl on myös entinen MM-tason ratamoottoripyöräilijä.


title: Sandro Cortese

text: Alessandro "Sandro" Cortese (s. 6. tammikuuta 1990 Ochsenhausen) on saksalainen ratamoottoripyöräilijä. Hän ajaa kaudella 2013 Moto2-luokan maailmanmestaruudesta.


title: Sandro Cortese

text: Cortese voitti kaudella 2012 suomalaisen Ajo Motosport -tallin riveissä Moto3-luokan maailmanmestaruuden. Hänestä tuli myös MotoGP:n historian ensimmäinen KTM-pyörällä maailmanmestaruuden voittanut kuljettaja.


title: Dead Again

text: Dead Again voi tarkoittaa ainakin seuraavia:


title: Harald Christian Strand Nilsen

text: Harald Christian Strand Nilsen (s. 7. toukokuuta 1971 Gjøvik, Oppland) on norjalainen alppihiihtäjä.


title: Harald Christian Strand Nilsen

text: Strand Nilsen sai pronssia Norjan kolmoisvoittoon päättyneessä alppiyhdistetyn kilpailussa Lillehammerin olympialaisissa 1994. Sierra Nevadan MM-kilpailuissa 1996 hän sijoittui alppiyhdistetyssä yhdeksänneksi ja suurpujottelussa kymmenenneksi. Sestrieren MM-kilpailuissa 1997 hän oli yhdistetyssä seitsemäs ja Vailissa 1999 suurpujottelussa kuudestoista.


title: Harald Christian Strand Nilsen

text: Strand Nilsen sijoittui maailmancup-kaudella 1993–1994 kolmanneksi Chamonix'n alppiyhdistetyssä. Hän sijoittui kolmanneksi myös yhdistetyn cupin kokonaispisteissä. Kaudella 1994–1995 hän oli toinen Kranjska Goran suurpujottelussa ja Kitzbühelin alppiyhdistetyssä sekä kolmas Wengenin yhdistetyssä ja Adelbodenin ja Furanon suurpujotteluissa. Alppiyhdistetyn maailmancupin kokonaiskilpailussa hän oli toinen ja suurpujottelucupissa kolmas.


title: FSV Frankfurt

text: Fußballsportverein Frankfurt 1899 e.V., tunnetaan yleisesti nimellä FSV Frankfurt, on saksalainen jalkapalloseura Frankfurt am Mainin kaupungista. Se perustettiin elokuussa 1899.


title: FSV Frankfurt

text: Kaudella 2013–2014 FSV Frankfurt pelaa Saksan toiseksi korkeimmalla sarjatasolla, 2. Bundesliigassa. Seura mielletään usein kaupungin kakkosjoukkueeksi, ja se joutuu toimimaan pitkälti "isoveljensä" Eintracht Frankfurtin varjossa.


title: Michael Tritscher

text: Michael Tritscher (s. 6. marraskuuta 1965 Schladming, Steiermark) on itävaltalainen alppihiihtäjä.


title: Michael Tritscher

text: Tritscher sai Albertvillen olympialaisissa 1992 pronssia pujottelussa. Vailin MM-kilpailuissa 1989 hän oli alppiyhdistetyssä seitsemäs.


title: Michael Tritscher

text: Tritscher voitti maailmancupissa kolme pujottelukilpailua, oli viisi kertaa toinen ja neljä kertaa kolmas. Pujottelun maailmancupin kokonaispisteissä hän sijoittui toiseksi kaudella 1994–1995 ja neljänneksi kaudella 1989–1990.


title: Michael Tritscher

text: Lähde: FIS


title: Gene Pukall

text: Gene Pukall (s. 16. tammikuuta 1975 Berliini) on saksalainen raskaan sarjan ammattilaisnyrkkeilijä.


title: Gene Pukall

text: Vuonna 2000 ammattilaisuransa aloittanut Pukall muistetaan muun muassa suomalaisen Robert Heleniuksen ammattilaisuran ensimmäisen ottelun sekä entisen raskaan sarjan maailmanmestarin Riddick Bowen uran viimeisen ottelun vastustajana.


title: Achim Vogt

text: Achim Vogt (s. 7. joulukuuta 1970 Chur, Graubünden, Sveitsi) on liechtensteinilainen alppihiihtäjä.


title: Achim Vogt

text: Vogt edusti Liechtensteinia neljissä olympialaisissa 1992–2002 sijoittuen parhaimmillaan 21:nneksi Lillehammerin 1994 suurpujottelussa. MM-kilpailuissa hän oli samassa lajissa yhdestoista Sestrieressä 1997.


title: Achim Vogt

text: Vogt voitti maailmancupin suurpujottelukilpailun Tignes'ssä 3. joulukuuta 1994. Se oli samalla hänen uransa ainoa palkintosija maailmancupissa. Saman kauden suurpujottelucupin kokonaispisteissä hän oli seitsemäs.


title: Punasotilas

text: Punasotilas oli vuodesta 1919 aina 1930-luvun lopulle asti ilmestynyt Suomen Kommunistisen Puolueen sotilaallisen osaston julkaisema asevelvollisille tarkoitettu laiton lehti. Sitä jaettiin lähinnä varuskunnissa. SKP:n toiminnan ollessa kiellettyä Suomessa Punasotilasta toimitettiin ja painettiin Neuvostoliitossa. Lehden painopaikka oli Pietari ja sen ensimmäisenä päätoimittajana oli kuolemaansa elokuuhun 1920 saakka venäjänsuomalainen bolševikki Jukka Rahja.


title: Punasotilas

text: Punasotilas ilmestyi kerran kuukaudessa A5-kokoisena monisteena, joka käsitti 8-30 sivua. Lehteä painettiin noin 100–300 kappaletta ja sen jakelun varuskunnissa hoitivat laillisten sosialististen nuorisoliittojen jäsenet sekä muut luotetut henkilöt. Punasotilasta kierrätettiin varusmiesten keskuudessa kädestä käteen. Tarkoituksena oli, että lehden lukenut välitti sen eteenpäin seuraavalle. 1920-luvun puolivälissä SKP:n oma arvio lehden lukijamääräksi oli noin tuhat henkilöä. Innostusta Punasotilaan levittämiseen ja lukemiseen rajoitti se, että kiinni jäädessä seurauksena oli rangaistus, joka yleensä oli palvelusajan pidentäminen.


title: Panssaridivisioona Feldherrnhalle 1

text: Panssaridivisioona Feldherrnhalle 1 oli Saksan maavoimien panssariyhtymä toisen maailmansodan lopulla.


title: Panssaridivisioona Feldherrnhalle 1

text: Divisioona perustettiin 27. marraskuuta 1944 nimeämällä panssarikrenatööridivisioona Feldherrnhalle uudelleen.


title: Panssaridivisioona Feldherrnhalle 1

text: Divisioona liitettiin marraskuussa Etelän armeijaryhmän 6. armeijan III armeijakuntaan, jonka mukana se osallistui Budapestin taisteluun. Vuoden alussa divisioona kuului saman armeijan IX SS-armeijakuntaan jatkaen taistelua Unkarissa. Maaliskuussa divisioona liitettiin armeijaryhmän 8. armeijaan muodostettuun armeijakunta Feldherrnhalleen, jonka mukana se vetäytyi Slovakiaan. Toukokuussa divisioonan jäänteet kuuluivat keskustan armeijaryhmän 1. panssariarmeijan III armeijakuntaan taistellen Saksan alueella.


title: Panssaridivisioona Feldherrnhalle 1

text: Divisioona antautui toukokuussa.


title: Ouarzazate

text: Ouarzazate () on Ouarzazaten provinssin pääkaupunki Souss-Massa-Drâan alueella Marokossa. Kaupungista länteen sijaitseva Aït Benhaddoun kylä kuuluu Unescon maailmanperintöluetteloon. Kaupungin asukasluku on 56 616. Ouarzazaten ympäristö on tunnettu kuvauskohde, joka on toiminut monien elokuvien ja televisiosarjojen kuvauspaikkana.


title: Tafas

text: Tafas () on kaupunki Dar'an maakunnan Dar'an piirikunnassa Etelä-Syyriassa. Kaupungin asukasluku oli 32 236 vuoden 2004 väestönlaskennassa. Kaupunki sijaitsee maanteitse noin 17 kilometriä maakunta- ja piirikuntakeskus Daraasta pohjoiseen. Jordanian raja on linnuntietä noin 10 kilometrin päässä lounaassa.


title: Tafas

text: 2011 alkanut Syyrian sisällissota on aiheuttanut kaupungissa levottomuuksia.